
Mulţumiri: 


Veronica Lazăr a revăzut acest text, iar observaţiile şi corecturile ei 
se regăsesc aici. Arnauld Skornicki $1 Renaud Baumert m-au ajutat cu 
bibliografia francofonă. Adina Ruiu mi-a răspuns la o întrebare legată 
de iezuiți. 


ULTIMUL FRONT AL METAFIZICII: 
ÎNCREŞTINAREA CONFUCIANISMULUI 
ȘI NAȘTEREA ETNOLOGIEI 


Colonizarea nu e singura explicaţie pentru naşterea etnologiei şi 
istoriei culturale ca preocupări prin excelență ale modernilor, care vor 
ajunge în secolul al XIX-lea Іа instituționalizarea unor discipline şti- 
inţifice precum etnografia sau antropologia. Apariţia şi impunerea lor 
a avut nevoie de epuizarea metafizicii clasice. Omul, lipsit de cunoaş- 
terea care-i asigura un loc în univers, devenea o fiinţă culturală, care 
nu se mai putea defini decât în raport cu semenii săi. Una dintre cauzele 
disoluţiei metafizicii, produs specific european, este întâlnirea cu alte 
explicaţii complete ale Universului. Între acestea, cele mai rafinate se 
găseau în Extremul Orient: asemănătoare cosmoviziunilor occidentale 
prin îndepărtarea lor ireversibilă de oralitatea mitică $1 totuşi distincte 
prin înscrierea lor într-un alt cod cultural, mai ales în ce priveşte dis- 
tincţia dintre teorie și practică, aceasta fiind cu totul altfel rânduită.! Îi 
datorăm lui Nicolas Malebranche o ultimă tentativă eroică de a întări 
digul metafizic care sprijinea o spiritualitate creştină deja modernizată, 
pe ruina căreia se vor construi feluritele discursuri culturale. În fața alte- 
rității filosofiei chineze, descoperite la începutul secolului al XVIII-lea, 
Malebranche se vede nevoit să-i acorde lui Dumnezeu numele său ancestral 


! Cf. Anne Cheng, Istoria gândirii chineze, laşi, Polirom, 2001, traducere de 
Florentina Vișan şi Viorel Vişan, pp. 19-21 [Histoire de la pensée chinoise, Paris, Seuil, 
pp. 29-31], sau, pentru o trecere în revistă a poziţiilor europene relative la filosofia 
chineză, cf. Heiner Roetz, Philosophy în China? Notes on a debate, Extreme Orient, 
2005, Nr. 27, pp. 49-65. 

pe care metafizica îl împarte cu monoteismele abrahamice: Fiinţa $1/ 
sau Cel ce este!. 


Malebranche şi China 


Convorbirea unui filosof creștin cu un filosof chinez (1708) este o 
scriere târzie a lui Malebranche. Gândirea chineză începea să fie cunos- 
cută în Europa mulţumită studiilor şi traducerilor părinţilor iezuiţi, în 
încercarea lor de a împământeni creștinismul în Orient. Prezenţa lor la 
curtea imperială, unde sunt admiși ca profesori, nu va întârzia să stâr- 
nească pizma concurenţilor. Printre cei care-i acuză pe misionari de aco- 
modare cu valorile locale contrare mesajului hristic, unii vor găsi de 
cuviinţă să caute un sprijin în pana lui Malebranche.? Încântat de propu- 
nerea lor, gânditorul francez redactează un dialog în care apare un filosof 
chinez, identificat cu un materialist ateu, învățăcel al lui Spinoza. lezuiţii 
se simt atacați şi răspund în jurnalele vremii, punând în lumină apropi- 
erea periculoasă a sistemului lui Malebranche de spinozism, doctrină 
percepută în epoca respectivă ca vârf al ateismului şi a lipsei de pietate. 

În fapt, mica „scriere chineză” este un adevărat testament filosofic 
al lui Malebranche, care trece aici în revistă câteva dintre marile teme 
ale gândirii sale. Totuşi, nu trebuie trecută cu vederea figura martorului 
testamentar, filosoful chinez, chiar dacă autorul îl lasă în plan secund, 
după modelul dialogurilor platoniciene în care interlocutorul nu intervine 
decât ca să-i îngăduie maestrului să strălucească și mai intens. Concepţia 
gânditorului asiatic este schiţată în câteva propoziţii саге ne înştiințează 


! Acest aspect al filosofiei sale a stârnit interesul reprezentanţilor idealismului 
german, cu precădere al lui Schelling. Pe urmele observaţiilor lui Schelling se dezvoltă 
Şi cea mai recentă interpretare a sistemului malebranchist: Alexandra Roux, 
L'ontologie de Malebranche, Hermann, Paris, 2015. 

2 E vorba în primul rând de Artus de Lionne (1655-1713), misionar în Orient, 
mai întâi în Siam, Thailanda de azi, apoi la Fujian, în sud-estul Chinei. În opoziţie 
cu iezuiții $1 cu cea mai mare parte a franciscanilor, el consideră că toate credinţele 
chineze nu sunt decât superstiții. În perioada corespondenţei cu Malebranche, este 
episcop de Rosalia, în Anatolia, in partibus infidelius. 

că: realitatea este descrisă de două principii, spiritul, numit Li, şi materia; 
că aceste două principii sunt eterne și că nu subzistă separate; că nu 
există niciun plan moral al universului, ci doar o necesitate oarbă.! 
Malebranche va compara Li cu providenţa creștină, încercând să elimine 
greşelile din gândirea adversarului până la preschimbarea gândirii aces- 
tuia într-o metafizică a creştinismului. Care sunt sursele doctrinei pre- 
zentate de Malebranche? Misionarii intraseră în contact cu ştiinţa 
mandarinilor саге aprofundau, comentau $1 dezvoltau filosofia neocon- 
fucianistă, o sinteză majoră apărută în veacul al XI-lea şi al XII-lea, unde 
gândirea lui Confucius era transpusă într-o structură scolastică ce im- 
porta multe elemente din budism şi din taoism. Cum Malebranche nu 
avea acces direct la scrierile chineze, pe lângă raporturile personale. el 
Şi-a cules informaţiile din prezentările gândirii chineze făcute de Niccolo 
Longobardi (1559-1654) în Tratatul asupra câtorva puncte ale religiei 
chinezilor [Traité sur quelques points de la religion des Chinois], apărut 
la Paris în 1701. Longobardi, deşi Superior al misiunilor Companiei lui 
Isus în China, este în dezacord cu majoritatea membrilor misiunii asiatice 
51 încearcă în scrierile sale să demonstreze materialismul şi ateismul 
doctrinelor filosofico-religioase chineze. În preambulul tratatului, el îşi 
descrie primii ani în Imperiul Chinez şi trecerea prin riguroasa pregătire 
Ја care erau supuși nou-veniţii, constând în principal din studiul limbii 
şi al cărţilor lui Confucius. Foarte devreme, în sufletul său își găsesc loc 
primele îndoieli: cu trecerea timpului, va fi tot mai convins că noțiunile 
filosofice ale învăţaților acestei {агі sunt străine de Dumnezeul creştin. 
Longobardi va traduce Li prin „temei al întregii naturi”, cauză care le 
precede pe toate celelalte, „incoruptibilă, fără început şi fără sfârşit ?. 
Dar, pentru Niccolò Longobardi, nu există în gândirea chineză substanţe 
spirituale, distincte de materie, cu care ar putea fi asemănate ideile creş- 
tine despre Dumnezeu, îngeri sau suflet.” Li nu este decât „materie primă” 


! Nicolas Malebranche, Entretien d'un philosophe chrétien et d'un philosophe 
chinois sur l'existence et la nature de Dieu, în Œuvres II, Gallimard, 1992, р. 1074. 

2 Traité sur quelques points de la religion des Chinois, section V, p. 108 

3 Ibid., section X, p. 116. 

sau „substanța universală a tuturor lucrurilor", chiar dacă are și rolul de 
principiu moral al virtuţilor. Dacă Mateo Ricci, predecesorul lui Lon- 
gobardi în funcția de Superior al misiunilor iezuite în China, credea, ca 
majoritatea misionarilor săi, că ateismul este un flagel al modernităţii 
Imperiului, Longobardi afirmă cu tărie că lipsa de religiozitate se află 
înscrisă, încă de la începuturi, în primele principii ale religiilor asiatice.” 

Interpretarea lui Longobardi asupra filosofiei chineze converge cu 
părerile adversarilor iezuiţilor $1 indică, dincolo de rivalitățile, uneori 
acerbe, între ordinele misionare, o nouă epocă a sinologiei moderne. Se 
depăşise entuziasmul primilor evanghelizatori, care împăcaseră uimirea 
lor în faţa subtilei gândiri chineze cu încrederea în mesajul lui Hristos 
într-o încercare de identificare a noţiunilor mandarinilor cu ideile filo- 
sofice dezvoltate în universitățile europene. Să nu ne închipuim totuşi 
că viziunea sinofilă a lui Ricci şi a primilor misionari cade în uitare. Ea 
va fi reluată și întărită de erudiția unui Leibniz. Însă atitudinea generală 
a învăţaţilor de la sfârșitul secolului al XVII-lea $1 începutul secolului 
al XVIII-lea este dominată de scepticism și de afirmarea unei incompa- 
fucianist şi creştin! Nu poţi profesa în același timp cronologiile chinezești 
$1 Facerea, doctrina Іш Zhu Xi despre Li-principiul universal şi analogia 
fiinţei a Іш Toma d'Aquino. Nicolas Malebranche reia această viziune 
realistă asupra Chinei, fără a pierde însă optimismul misionar. Pentru 
Malebranche, evanghelizarea Chinei este până acum un eșec pentru că 
Ştiinţa profesată de iezuiţi este în mare parte inspirată din păgânismul 
aristotelic. Religia revelată 151 alterează mesajul filtrându-l prin concep- 
tele unui gânditor străin de adevărul hristic. Or, pentru autorul francez, 
cuvântul Mântuitorului ar fi acceptat cu ușurință în Orientul îndepărtat 


! Ibid., section ХІ, р. 117. 

? Ibid., section XIV, p. 130. 

3 Ibid., section XVI, р. 136. 

1 G.W.F. Leibniz, Lettre à Rémond (1716). Scriere cunoscută şi sub numele de 
Discours sur la theologie naturelle des Chinois. Sub acest titlu a apărut şi o ediţie 
critică, sub îngrijirea lui Christine Fremont la L'Herne, Paris, 1987. 

dacă chinezii ar avea acces la cele două expresii ale raţiunii universale: 
noua știință modernă şi metafizica creștină. 


Uneltele metafizice ale convertirii 


În fața rafinamentului speculativ al învățaţilor chinezi, primul pas al 
intelectualului european e acela de a demonstra că religia creştină nu 
este o idolatrie și că Dumnezeul său nu este o persoană finită, fie ea și cea 
mai puternică din univers.! Pentru aceasta, Malebranche introduce în 
dezbatere cheia de boltă a metafizicii creştine: Dumnezeu ca sinonim al 
Fiinţei şi al infinitului. Existenţa sa se află dincolo de îndoială deoarece 
tot ceea ce gândim este. Or, Ființa face parte din gândurile noastre... 
sau mai degrabă toate gândurile noastre se află sub cuprinderea ei. Atri- 
butul principal al gândurilor sau, în limbajul tehnic al autorului, al ideilor, 
este unirea în mod nemijlocit cu mintea omului. Dacă spun că văd soa- 
rele și stelele nu înseamnă că mintea îmi părăseşte corpul pentru o pre- 
umblare cerească printre astre.? Mai mult, e posibil ca obiectul empiric 
să nu existe, ca în cazul ciungului care-și simte mâna sau al delirurilor 
bolnavilor de febră, însă gândul mâinii sau fantasmele fierbințelii sunt 
imediat prezente în mintea lor.’ Toate aceste idei prezente, care formează 
cunoaşterea directă și neempirică, sunt modele arhetipale pentru lucrurile 
naturale, doar indirect accesibile. Ideile finite sunt în Dumnezeu așa cum 
finitul se află în infinit.* Dar fiinţa infinită, Dumnezeu, a cărei idee este 
dedusă din simplul fapt că o gândim, nu poate fi ea însăși o idee ca toate 
celelalte. Dumnezeu este prezent nemijlocit minţii mele, ca şi ideile obi- 
ectelor, însă prezenţa sa nu are nicio funcţie reprezentativă.5 Ideea unei 
mâini sau a unui drum trimit spre altceva decât ideea însăși. Celelalte idei 


! Nicolas Malebranche, Entretien..., ed. cit., pp. 1078-1079. 

2 Nicolas Malebranche, De la recherche de Іа vérité, Livre III, П° partie, cha- 
pitre I, în Nicolas Malebranche, Œuvres I, ed. cit., р. 320. 

3 Ibid. 

4 Ibid., Livre III, II° partie, chapitre VI, р. 339. 

5 Ibid., Livre III, II° partie, chapitre VII, II, p. 348. 

sunt create și sunt matricele altor creaţii. Fiinţa infinită făureşte celelalte 
idei ca pe nişte arhetipuri, dar ea însăşi nu are un început și nici un sfârşit. 
Fără prezenţa sa de neînțeles, nimic nu poate lua formă în mintea omului. 

La Malebranche, ideea este un aspect al esenței divine: nu este chiar 
Dumnezeu, ci Dumnezeu gândind și generând o specie a realității. În 
teoria cunoașterii $1 în teologia lui Malebranche, perfecțiunea ideilor 
$1 caracterul infinit al unora dintre ele dau seama de natura lor divină, 
care ne este accesibilă datorită legăturii noastre privilegiate cu Crea- 
torul tuturor lucrurilor. Dialogul dintre filosoful creștin şi filosoful 
chinez reia vechea ceartă medievală asupra universaliilor, asiaticul 
luând rolul nominalistului: ideile sunt pentru el abstracții ale realităților 
fizice $1 nu pot exista în afara materiei. Astfel, cea mai sublimă dintre 
idei, Li, ar fi abstracţia supremă încastrată în toate ordinele realului. 
Malebranche, în schimb, reînvie realismul filosofic moştenit de gân- 
direa modernă de la şcoala platoniciană: nu cunoaştem decât ideile și 
ele nu pot fi cuprinse prin acţiunea simţurilor, deoarece orice acces sen- 
zorial la lumea naturală ne este oprit. În lipsa textului sacru al Facerii, 
însăşi existenţa unei lumi empirice ne rămâne neconfirmată.! Majori- 
tatea ideilor divine sunt raporturi numerice care ordonează geometric 
creaţia şi fac obiectul matematicii predate de misionarii iezuiţi, știință 
cu atât mai admirată de chinezi cu cât una dintre aplicațiile sale, balis- 
tica, le era extrem de utilă în lupta împotriva expansionismului țarist. 
Dincolo de știința numerelor, atributele divine alcătuiesc o ordine 


1...) Dumnezeu ne relevă existenţa creaturilor sale în două feluri, prin auto- 
ritatea Cărţilor sfinte şi prin mijlocirea simţurilor noastre. Prin cea dintâi autoritate 
numită, şi nu o putem respinge, se demonstrează riguros existența corpurilor. Prin 
cea de a doua primim destule asigurări asupra existenţei cutărui sau cutărui corp. 
Însă acum, cea de a doua este înșelătoare.” în [Convorbiri despre metafizică și reli- 
gie], Entretiens sur la métaphysique et sur la religion în Nicolas Malebranche Œuvres 
II, ed. cit., Entretiens I, art. V, р. 676. Şi ceva mai departe (Entretien VI, art. VIII, p. 
773): „(...) Credinţa mă învaţă că Dumnezeu a creat cerul şi pământul. Mă învață 
că Scriptura e o carte dumnezeiască. Or, această carte sau imaginea ei îmi spune clar 
$1 fără tăgadă că există mii şi mii de creaturi. Deci iată toate închipuirile mele pre- 
schimbate în realități. Există corpuri, acest fapt este probat cu toată rigoarea, credința 
le presupune.” 

necuantificabilă prin matematici care se traduce prin ierarhia creaturi- 
lor: nu putem spune de câte ori e mai aproape de Dumnezeu un sfânt 
în comparaţie cu un păcătos sau în exact ce măsură fiinţele omeneşti 
slujesc mai mult slava divină decât animalele. Această cunoaştere şi 
senzaţie a ierarhiei lumii ne dezvăluie simplitatea căilor Providenței. 
Ceea ce poate părea nedrept unui spirit îngust — pierderea bogăției 
dobândite prin muncă trudnică, înfrângerea în fața unui invadator pră- 
dalnic, păcălirea legii de către un ucigaş — nu sunt decât simple con- 
secinţe ale cauzelor care fac în acelaşi timp posibile bogăţia, curajul 
sau dreptatea.! Măreţia divină se arată în generalitatea $1 universalita- 
tea legilor şi nu prin intervenţii repetate, menite să îndrepte neajunsu- 
rile Creaţiei, ne spune piosul metafizician, desăvârşind portretul unei 
providenţe divine care anunţă deismul enciclopediștilor.? 


Erori metafizice: dualismul chinez şi monismul spinozist 


Povestea dialogată a convertirii filosofului chinez la religia creștină 
şi la metafizica malebranchistă are o formă circulară. La începutul demon- 
straţiilor, misionarul european susţine existenţa lui Dumnezeu prin ar- 
gumente care trimit la întinderea infinită a spaţiului şi care ne pregătesc 


!„„(...) Soarele lucește indiferent peste cei buni şi peste cei răi. Arde adesea 
pământurile celor buni şi face să rodească câmpurile necredincioşilor. (...) Grindina, 
Ariste, pune la pământ recoltele celui drept. Fie acest efect supărător este o urmare 
a legilor generale, fie Dumnezeu îl produce printr-o providenţă specială. Dacă Dum- 
nezeu produce acest efect printr-o providenţă specială, înseamnă că, departe de a 
putea totul, vrea cu tot dinadinsul și face în aşa fel încât celui drept să-i lipsească 
pâinea. E preferabil aşadar să susţinem că acest efect neplăcut este o urmare a legi- 
lor generale” în [Convorbiri despre metafizică și religie], Entretiens sur la meta- 
physique et sur la religion, XII, art. XI, p. 910, ed. cit. În acelaşi sens, Malebranche 
scrie în Tratatul despre natură și har: „Dumnezeu fiind silit să acţioneze mereu 
într-un fel demn de el însuşi, pe căi simple, generale, constante şi uniforme...” 
Malebranche, Traité de la nature et de la grâce, 1° Discours, II° partie, art. XLIII, 
Œuvres 11, ed. cit, p. 44. 

? Ferdinand Alquié, Le cartésianisme de Malebranche, Paris, Varin, 1974, p. 488. 

pentru înțelegerea infinitului în toate sensurile, nu doar са suprafaţă.! 
Simpla gândire a infinitului în spaţiu $1 a infinitului absolut ne asigură 
de existenţa lor. La finalul discuţiei, asiaticul schițează o ultimă paradă 
în duelul argumentelor: dacă întinderea este concepută nu numai fără 
limite spaţiale, dar și neafectată de scurgerea timpului, nu înseamnă că 
este necreată?? Prin urmare materia, a cărei esenţă, ne spun cartezienii, 
este întinderea, ar fi veşnică, aşa cum susţin doctrinele materialiste ale 
Chinei. Şi nu doar ele! În ultimele decenii ale veacului al XVII-lea şi 
primele din veacul al XVIII-lea, filosofia Europei este bântuită de un 
strigoi metafizic: spinozismul! Dacă numele filosofului evreu ajunge sub 
pana lui Malebranche e pentru a-l califica imediat ca ticălos care a con- 
siderat creaţia imposibilă şi care a făcut un sistem filosofic plecând de 
la principiile impietăţii.? Părintele Malebranche mărturisește că a citit 
cu dezgust lucrările lui Spinoza“ şi că nu a găsit în ele decât semnele 
unei minţi ignorante, nebune şi atee. Uneori, lucrările sale îl critică fără 
a-l питі?, са și când ar fi vorba de vechi erori metafizice redescoperite: 
opinii conform cărora Dumnezeu şi universul sunt una, că divinitatea nu 
poate dori nimic sau că fiinţele finite ar fi părţi ale substanţei dumneze- 
iești. Este adevărat că teologia creştină află prilejuri de scandal la fiecare 
foaie întoarsă a Eticii lui Spinoza. De pildă, în corolarele propoziției 
a XIV-a din prima parte a lucrării, aflăm că întinderea, са $1 gândirea, este 


1 Nicolas Malebranche, Entretien d'un philosophe chretien et d'un philosophe 
chinois, ed. cit., p. 1079 sau prezenta traducere. 

2 Ibid., р. 1105. 

з „Ticălosul de Spinoza pentru care Creaţia este imposibilă a căzut în nenumărate 
rătăciri din această pricină. Cu cât raționăm mai corect, cu atât rătăcirea e mai mare 
dacă urmăm un principiu fals” [Meditaţii creștine și metafizice], Meditations chreti- 
ennes et metaphysiques, IX, art., XIII, ed. cit., p. 283. 

4 Scrisoarea către Dortous de Mairan, 29 septembrie 1713, în Œuvres II, ed. cit., 
p. 1109. 

5 De pildă, îl recunoaştem pe Spinoza în reacţia lui Ariste din dialogul Convor- 
biri asupra metafizicii și religiei: „Ceea ce spuneţi aici mă face să înţeleg că acest 
necredincios din zilele noastre, care făcea din univers Dumnezeul său, nu avea drep- 
tate. Era un adevărat ateu.” Entretiens... VIII, art. IX, р. 813. 

un atribut al lui Dumnezeu.! Substanţa fiind unică, Dumnezeu, sau Natura, 
ѕерагафа carteziană dintre cele spirituale $1 cele materiale este depăşită 
prin afirmarea identității lor. Mai mult, în scolia propoziției următoare, 
a XV-a, se afirmă caracterul infinit și etern al întinderii, împotriva celor 
care, urmând litera textelor carteziene, consideră extensiunea ca nedemnă 
de substanţa divină.? Or, pentru Malebranche, monismul lui Spinoza, ca 
şi dualismul format din Li şi materie Іа filosoful chinez, este o formă de 
confuzie spirituală. Cei doi adversari ai creștinismului, evreul și confu- 
cianistul, își riscă fericirea veşnică amestecând întinderea inteligibilă, 
atribut al divinității, cu întinderea materială, ultima fiind inaccesibilă 
minţii. Această întindere inteligibilă este substanţa creaţiei. Plecând de 
la ea, divinitatea creează ideile lucrurilor determinate. În ea, minţile finite 
văd ideile particulare ale lucrurilor și niciodată lucrurile însele. 


„ (...) Întinderea, cea pe care o apercepeți în mod nemijlocit şi direct, 
întinderea inteligibilă este eternă, necesară, infinită. Căci este ideea sau 
arhetipul întinderii create, cea pe care o apercepem nemijlocit, iar această 
idee este esenţa veșnică a lui Dumnezeu însuși, relativă la întinderea 
materială sau reprezentativă pentru întinderea din care acest univers este 
alcătuit. Această idee nu este făcută, ea este veșnică.” 


O reparaţie datorată iezuiţilor 


Precum ideea infinitului absolut, şi cea a întinderii este infinită și 
eternă. Amândouă sunt nemijlocit prezente minţii omeneşti, însă rămân 


l s... Întinderea şi cugetarea sunt sau atribute ale lui Dumnezeu sau modificări ale 
atributelor lui Dumnezeu.” Teorema XIV, Corolar П, trad. S. Katz, Editura Casei 
Şcoalelor, București, 1929, р. 11.(Celmai adesea, această primă traducere românească 
a Eticii lui Spinoza e mai aproape de text decât cea folosită îndeobște, a lui Al. Posescu, 
apărută prima dată în 1957). 

2 „Substanţa corporală (...) poate fi concepută numai ca infinită, unică şi nedi- 
vizibilă.” Spinoza, Etica, I, prop. XV, Scolie. ed. cit., p. 13. 

3 Prezenta traducere. Cf. Malebranche. Entretiens d'un philosophe chrétien et 
d'un philosophe chinois, ed. cit., pp. 1105-1106. 

nereprezentative. Nu există obiect particular care să corespundă celor 
două idei. Menţionarea întinderii inteligibile evocă pentru contempora- 
nii lui Malebranche îngrozitoarele idei spinoziste. Dar confuzia dintre 
întinderea materială şi întinderea inteligibilă este pentru reprezentantul 
Oratoriului mult mai mult decât o simplă eroare speculativă a vreunui 
filosof din Amsterdam sau Fujian: e un refuz al Evangheliei spirituale, 
formulat în numele unui materialism ateu disimulat fie de o filosofie 
europeană a substanţei unice, fie de un dualism asiatic. 

Problema întinderii inteligibile din dialogul filosofic dintre Europa 
şi China imaginat de Malebranche este în centrul atenţiei a două articole 
din Journal de Trevoux!, scrise probabil de Louis Marguet?. Primul ar- 
ticol, din iulie 17085, reprodus de oratorianul francez la începutul cărțu- 
liei sale, răspunde unei ediţii neautorizate a Convorbirii, care precedă 
cu câteva luni publicaţia revăzută de autor. Recenzia insistă asupra pro- 
blemei care agita spiritele în Europa în legătură cu misiunile catolice din 
China, faimoasa Сеата a Riturilor, legată mai cu seamă de traducerea 
numelui lui Dumnezeu, materialitatea conceptului „cer” în textele reli- 
gioase şi raportul lor cu pasajele biblice în care Dumnezeu este numit 
metaforic „rege”, „suveran”, „tată”. Malebranche consideră că publicarea 
textului său original alături de critica iezuită ar fi o replică suficientă 
pentru a stinge orice neînțelegere. Nu e şi părerea jurnaliştilor de la 


' Journal de Trévoux, sau Mémoires de Trévoux, este un periodic francez fondat 
de iezuiţi în 1701 care devine la începutul veacului al XVIII-lea una dintre principa- 
lele lor tribune intelectuale. La adăpost de feluritele cenzuri religioase şi regale 
franceze, datorită suveranităţii principatului de Dombes, a cărui capitală se află la 
Trévoux, publicaţia iezuită constituie o recepţie critică a principalelor noutăţi edito- 
riale în teologie, filosofie, etnologie, muzică, astronomie sau geografie. Pentru o 
analiză exhaustivă a raporturilor dintre iezuiţii de la Trévoux și filosofii cartezieni, 
cf. Emmy Allard, Die Angriffe gegen Descartes und Malebranche im Journal de 
Trevoux 1701-1715, Niemeyer, Halle, 1914. 

2 Alexandru Tilman-Timon, Malebranche, Căutarea adevărului, Тоти II — Pole- 
micele, Cugetarea, Georgescu Delafras S.a., Tipografia I. C. Văcărescu, 1947, р. 225. 

Ап. LXXXIX Entretien d'un Philosophe Chrétien et d'un Philosophe Chinois 
sur l’ Existence et la Nature de Dieu par | 'auteur de la Recherche de la Vérité..., în 
Journal de Trévoux ои Mémoires pour servir à l’histoire des sciences et de l'art, 
Slatkine Reprints, Genève, 1968, рр. 301-303. 

Trévoux, care revin în decembrie cu un nou articol în care obiecțiile lor 
sunt mai bine întocmite.! De această dată, Louis Marquet, dacă el este 
autorul, îşi găseşte un aliat de temut. Este vorba de teologul şi polemis- 
tul Antoine Arnauld și acuzaţia sa împotriva capodoperei filosofice a lui 
Malebranche, Cercetarea asupra adevărului, care, conform acestui cores- 
pondent al lui Descartes, prin teoria întinderii inteligibile, dezvoltă o 
concepție corporală a lui Dumnezeu.? Poate că Malebranche socotea că 
răspunsese deja acestor acuzaţii sau poate că, la vârsta lui, nu mai găsea 
tăria de a reporni aceste dispute metafizice istovitoare. Întinderea nu era 
unică pentru el, ca pentru Spinoza, la care ea era divizibilă şi materială, 
dacă făcea obiectul imaginaţiei, sau indivizibilă şi spirituală, dacă era 
concepută de intelect. În gândirea malebranchistă, întinderea este un ar- 
hetip sau, mai degrabă, o materie arhetipală în care Dumnezeu modelează 
ideile lucrurilor terestre.” Punctul fierbinte care însuflețeşte discuţia este 
felul în care ideile participă la corpuri sau, în limbajul oratorianului, „sunt 
reprezentative pentru corpuri”. Aici, adversarii lui Malebrache se întreabă 
dacă, în acest mod, Dumnezeu nu este întrupat în Natură, fie şi numai prin 
intermediul ideilor ca părți ale sale. Însă Dumnezeul malebranchist este 
unul şi toate lucrurile, posedând toate perfiecțiunile fără să fie compus.“ 
În ce priveşte redescoperirea modernă a Chinei, măreţia iezuiţilor nu 
constă în redeşteptarea polemicilor ce au aţâţat viaţa filosofică din a doua 
jumătate a veacului al XVII-lea. Gloria li se cuvine pentru eforturile de 
acomodare depuse, în opoziţie cu rigorismul şi naivitatea dominicanilor 


! Art. CLIX, Avis touchant |'Entretien d'un Philosophe Chrétien avec un Philoso- 
phe Chinois par le P. Malebranche, prêtre de l'Oratoire, pour servir de Réponse д la 
Critique de cet Entretien insérée dans les Mémoires de Trévoux. .., Ibid., pp. 530-537. 

2 Antoine Arnauld replicase Cercetării malebranchiste asupra adevărului (Recher- 
che de la Vérité, 1674-1675) printr-un op impresionant, Despre adevăratele și falsele 
idei impotriva învăţăturii autorului Cercetării adevărului (1683). Chestiunea este 
tratată în capitolul al XIV-lea: „Al doilea mod de a vedea lucrurile în Dumnezeu este 
vederea lor în întinderea inteligibilă pe care Dumnezeu o cuprinde. Anume, că ceea 
ce se spune despre acest lucru, fie e cu totul nedemn de Dumnezeu, fie se contrazice 
în mod vădit.” 

> Nicolas Malebranche, Recueil de toutes les réponses de pere Malebranche, 
prêtre de l'Oratoire à Monsieur Arnauld, Paris, 1709, рр. 348-349. 

5 Ibid, р. 433. 

şi franciscanilor care-şi doreau un proces de evanghelizare lipsit de orice 
concesie în fața cutumelor locale, întreprins într-o totală ignoranță față 
de solul lingvistic și religios al misiunii lor. Mai înţelept, Mateo Ricci a 
ştiut să-și schimbe sutana monahală cu veșmântul de bonz!, să-şi sinizeze 
numele în Li Madou, să transpună lucrări ale lui Confucius în latină $1 
pe cele ale lui Euclid în chineză.? Cunoaşterea lor asupra Chinei este ilus- 
trată de cele 34 de volume din Scrisorile înălțătoare și interesante (Lettres 
€difiantes et curieuses), o antologie de rapoarte ale misionarilor apărută 
la Paris, începând cu 1702, sub conducerea lui Charles Le Gobien. Aceasta 
a constituit materialul monumentalei Descrieri a Chinei (1735) a lui 
Jean-Baptiste Du Halde. Plecând de 1а lucrările de pionierat în sinologie 
ale misionarilor Companiei lui Isus, enciclopediștii îşi vor construi pro- 
pria Chină imaginară, oglindă a criticii politice a Europei vremii lor. 
Malebranche apare aici са un înaintaș al Iluminismului. Deşi acești suc- 
cesori ai săi au denunţat caracterul devot al filosofiei sale, ei împărtăşesc 
cu autorul Cercetării adevărului credinţa în universalismul Raţiunii. 
După filosoful francez, acesta trebuia să aducă Imperiului de Mijloc 
creştinismul. În realitate, îi va aduce în câteva decenii contrabanda cu 
opiu, iar ceva mai târziu civilizația occidentală în versiunea sa engleză, 
comercială $1 războinică. Mult mai modeşti, iezuiţii, înainte de interzi- 
cerea ordinului lor (1773), îşi întemeiază reflecția modernă pe traducere 
şi elaborează, dacă nu o adevărată teorie, cel puţin schiţa unei doctrine 
care le susţine practica transferurilor culturale. Singura urmă a acestor 
eforturi în dialogul lui Malebranche este cuvântul de deschidere 
pronunţat de filosoful chinez: 

„Care este acest Domn al cerului pentru care ați bătut atâta drum ca să 
ni-l vestiți? Noi nu-l cunoaştem defel şi nu vrem să dăm crezare la nimic 
decât siliți de evidență.” 

Interpelare la care filosoful creştin răspunde: 


! Jean-Pierre Duteil, Le mandat du ciel, le rôle des Jésuites en Chine, Editions 
Argument, Paris, 1994, pp. 81-91. 

2 Etiemble, L 'Europe chinoise, vol. I, Gallimard, 1988, pp. 245-247. 

3 Entretien d'un philosophe chrétien avec un philosophe chinois, ed. cit., p. 1077 
sau prezenta traducere. 

„Dumnezeul pe care vi-l vestim este chiar cel a cărui idee este înti- 
părită în domnia voastră şi în toţi oamenii. Dar fără atenţie destulă, ei nu 
o recunosc aşa cum este $1 o sluţesc într-un fel ciudat. Iată de се Dum- 
nezeu, pentru a ne reaminti ideea lui, ne-a mărturisit prin profetul său că 
este cel ce este; adică Fiinţa care cuprinde în esenţa sa tot ceea ce ţine 
de realitate şi perfecțiune în toate ființele, Fiinţa infinită în toate sensu- 
rile, într-un cuvânt, Fiinţa.” 


Găsim în aceste rânduri o referinţă la cearta riturilor chineze şi la 
traducerea în chineză a numelui lui Dumnezeu prin Tien Ciu, Domnul 
Cerului sau Stăpânul Înaltului, transpuneri condamnate după lungă reflec- 
ție de către Congregația Sfântului Oficiu, Inchiziția, în 1704.? Malebranche 
nu intră în această dezbatere, mulțumindu-se să declare că Domnul Ceru- 
lui nu desemnează puterea unei persoane, ci obiectul filosofic prin exce- 
lență, Fiinţa. Nici nu-i trece prin cap posibilitatea unui conflict între o 
viziune filosofică a Fiinţei ca principiu conceptual şi dogma teologică 
pentru care Fiinţa unică cuprinde trei persoane. Pentru el, cele două 
perspective sunt consubstanțiale, iar dacă reuşeşte să-l câştige pe preo- 
pinentul chinez prin filosofie, teologia trinitară se va impune mai apoi 
în mod firesc. Jurnalistul din Trevoux nu e cu siguranţă un metafizician 
din aceeaşi categorie cu acest pugilist al gândirii care polemizase deja 
cu Amauld, cu Leibniz, cu Bossuet sau cu Fénelon. Dar poate că esenţială 
în schimbul lor nu este chestiunea moştenirii cartezianismului şi nici 
măcar cea a primelor concepte ale filosofiei europene. Primordială este 
crearea unui spaţiu în care două tradiţii intelectuale şi religioase se pot 
întâlni. lar aici, iezuitul îşi domină adversarul. El cunoaşte o formă de 
religiozitate străină monoteismelor mediteraneene. În ochii lui, chinezii 
nu sunt lipsiţi de credință, după cum o dovedeşte condamnarea oficială 
a ateismului de către suveranul Imperiului de Mijloc?. Louis Marques şi 


! Ibid., pp. 1077-1078. 

? Etiemble, ор. cit., р. 291. 

3 Journal de Trévoux, Art. CLIX, Décembre 1708, Cinquième Réflexion, 2002, 
Slatkine, p. 536. Religiozitatea împăratului şi a naţiunii chineze sunt evocate şi în pri- 
mul articol al polemicii, Art. LXXXIX. 1134. Slatkine, p. 301. 

colegii lui de redacţie au o viziune istorică a gândirii chineze care le 
lipseşte adversarilor iezuiţilor, inclusiv lui Malebranche, pentru care 
această înţelepciune filosofică este un bloc fix de idei imobile. Pentru cei 
din Trevoux, există cărțile antice ale Chinei, care conţin o imagine a 
divinității apropiată de Dumnezeul biblic şi o modernitate filosofică 
chineză саге a pervertit pioasele gânduri ale primilor învăţaţi asiatici.! 
Ei înţeleg importanţa istoricităţii gândirii chineze şi pe a celei europene, 
când cer socoteală lui Malebranche pentru folosirea unei terminologii 
carteziene, ca şi cum filosofii orientali ar fi fost discipolii lui Descartes 
sau ca şi cum limbajul metafizicii clasice ar fi de la sine înțeles, перпапа 
cont de uriașul efort al misionarilor iezuiţi de a introduce pe aceste 
pământuri atât ştiinţa modernă, cât și Evanghelia.? 


Poate, totuşi... 


Cu dialogul lui Malebranche și replica Jumalului din Trevoux suntem 
în faţa începuturilor dificile ale etnologiei. La Nicolas Malebranche, 
metafizica, încă în plină vigoare, blochează dezvoltarea unui discurs asu- 
pra alterităţii. Acesta nu poate fi perceput decât ca eroare fatală, luând fie 
forma unei erezii rabinice, fie pe aceea a unui subtil ateism oriental. În plus, 
alteritatea vorbeşte în scrierea sa o limbă uimitor de familiară, cea a filo- 
sofiei clasice a principiilor inteligibile. De cealaltă parte, iezuiții posedă 
o erudiție impozantă asupra istoriei, obiceiurilor, religiilor şi dialectelor 
Chinei. Dar nu reuşesc să extragă de aici o filosofie a culturii. Există 
semne ale unei posibile sinteze între teoria malebranchistă şi practica 
iezuită? Părintele Andre, primul biograf al filosofului Oratoriului, ne 
informează despre o scrisoare a unui responsabil al misiunilor orientale 
ale Companiei lui Isus, care cerea superiorilor săi din Europa trimiterea 
de învăţaţi specializați în matematici şi buni cunoscători ai cărților lui 
Malebranche, unelte de convertire religioasă mult mai utile decât noţiunile 


' Сотрагафа cu Dumnezeul Vechiului Testament este făcută în primul articol, împo- 
triva viziunii anistorice propuse de Malebranche, LXXXIX, 1135, Sltakine, p. 301. 
? Ibid., Art. CLIX, Décembre 1708, Sixième Réflexion, 2003, Slatkine, р. 537. 

de filosofie primă aristotelice şi tomiste.! $1 atunci, măcar pentru plăcerea 
speculaţiei visătoare sau chiar vizionare, merită să ne punem întrebarea: 
O filosofie a schimburilor între culturi se poate constitui plecând de la 
corpusul malebranchist? Poate că da, dacă punem accentul pe filosofia 
asubiectivă pe care autorul Cercetării asupra adevărului ne-o propune. 
Renunţarea lui Malebranche la proiectul egologiei carteziene — care rămâne 
marele proiect al metafizicii occidentale până la Kant şi Husserl — îl aduce 
la un singur pas de problematizarea celuilalt. Ego-ul, nefiind în filosofia sa 
decât un fond obscur, definit prin participarea sa la idei și prin acumularea 
de obișnuinţe, poate deveni la fel de bine şi oglinda în care se reflectă 
credinţele străine. Dar pentru aceasta, o altă relicvă metafizică trebuia să 
se adumbrească: cea a Dumnezeului transparent și matematizant al epo- 
cii clasice, care-și impune legea atât peste oameni, cât și peste lucrun. 


! Pere Andre, La vie de R. Р. Malebranche, prêtre de l'Oratoire, avec l'histoire 
de ses ouvrages, publié par P. Ingold, Paris, 1886, рр. 304-305. 


CONVORBIREA UNUI FILOSOF 
CREȘTIN CU UN FILOSOF CHINEZ 
ASUPRA EXISTENȚEI ȘI NATURII 
LUI DUMNEZEU 


CUVÂNT CĂTRE CITITOR 


privitor la Convorbirea unui filosof creștin cu un filosof chinez, 
alcătuită de părintele Malebranche, preot al Oratoriului 


O persoană cu vază şi demnă de încredere cum rar mi-a mai fost dat 
să cunosc!, asigurându-mă că, prin schimburile pe care le-a avut cu învă- 
taţii chinezi, a aflat că sentimentele lor asupra divinității sunt cele pe care 
urmează să le expun, mi-a cerut în mai multe rânduri să le resping, însă 
folosindu-mă totuşi de adevăruri pe care ei le acceptă, pentru a îndrepta 
ideea falsă pe care o au despre natura lui Dumnezeu. Am crezut că am 
o anume îndatorire în a-i da ascultare, sperând că poate argumentele mele 
vor folosi misionarilor care lucrează pentru convertirea acestor popoare. 
Nu ştiu dacă pentru a-mi justifica ascultarea aş putea adăuga că persoana 
de care vorbesc m-a încredinţat că părerile mele sunt foarte pe placul 
chinezilor, $1 că într-o scrisoare a unui părinte iezuit din China către 
părinţii lor din Franţa am citit astfel de vorbe: nu ne mai trimiteţi aici 
învăţaţi de-ai voştri în filosofie, ci mai degrabă dintre cei ce știu matema- 
tici şi lucrările părintelui Malebranche.? Altminteri, această Convorbire 


! Artus de Lionne (1655-1733), v. nota de lap. 8. 

2 Scrisoare pierdută, despre care vorbeşte pere André, primul biograf al lui 
Malebranche. El posedă informaţia de la Malebranche însuși, căruia i-a adus-o la 
cunoştinţă un iezuit, înainte de începerea polemicii dintre Malebranche şi părinții 
ordinului său: „În vreme ce Europa îl aplauda pe părintele Malebranche, cărţile sale 
trecuseră peste mări. Misionarii francezi le-au dus cu ei în China. De mai bine de o 
sută de ani se încercase în zadar să se spulbere erorile acestui imperiu de necuprins, 
cu ajutorul principiilor lui Aristotel, pe care iezuiţii, primii apostoli ai acestei misiuni, 
le-au introdus împreună cu credința. Însă confuzia din ele se potrivea prea bine cu 
umbrele păgânismului pentru a le putea risipi, ceea ce i-a îndemnat pe unii dintre 
misionarii noştri francezi să încerce altă cale: au opus principiile părintelui Male- 
branche celor ale lui Confucius, marele învăţător al Chinei. Încercarea a fost izbutită: 
cărturarii chinezi nu aveau de obicei nimic de replicat. Aşa că toți misionarii noştri 

nu a fost tipărită nici la porunca persoanei despre саге tocmai am vorbit, 
пісі prin grija mea. Aprobarea s-a obţinut fără știrea mea. Nu priveam 
cărțulia de faţă ca un dar demn de a fi adus publicului. Mărturisesc însă 
că m-am învoit să le fac pe plac prietenilor mei care o doreau imprimată, 
51 aceasta din două motive: primul, pentru că ei mi-au arătat că dovedeam 
aici adevăruri cu bătaie lungă $1 care ar putea folosi respingerii liberti- 
nismului!; cei ce o vor citi cu atenţie vor judeca de e aşa. Al doilea motiv 
este că copiile manuscrise răspândindu-se prin lume, umbla un zvon cum 
că aş fi scris împotriva părinţilor iezuiți. Am crezut că, odată apărută scri- 
erea mea, acest zvon neîntemeiat se va risipi. 

Iată deci cele ce mi s-au adus la cunoștință despre greşelile filosofi- 
lor chinezi şi cu care am căutat să mă lupt în scrierea mea. Dacă m-aş fi 
ocupat eu însumi de tipărirea cărții, le-aş fi expus mai întâi într-un 
avertisment, chestiunea părând necesară pregătirii minţii pentru lectura 
acestei cărți. Învăţaţii chinezi, cel puţin cei cu care s-a întreținut persoana 
саге m-a învăţat care sunt simțămintele lor, cred: 


care ştiau aceste principii s-au întrecut în a le folosi. Până şi iezuiţii, care le combat 
în Europa cu atâta furie, şi-au sacrificat aici prejudecățile înveterate în numele bine- 
lui comun al religiei. Ba chiar s-a găsit unul, al cărui nume nu-l cunosc, însă ştiu că 
faptul este cert, s-a găsit, spuneam, un misionar de-al lor care a îndrăznit să le trans- 
mită Părinților lor din Franţa o veste atât de supărătoare. Nu a făcut-o direct, ci doar 
le-a precizat calităţile pe care trebuie să le aibă cei pe care-i trimit în misiunile din 
China: Nu ne mai trimiteţi, spunea el, cunoscători de-ai voştri în ale filosofiei comune 
[aristotelice], ci dintre cei ce știu matematicile și cărțile părintelui Malebranche. 
Acesta era sensul scrisorii misionarului. Părintele Gouge, iezuit, academician onora- 
riu, nu prevedea, fără îndoială, cele ce aveau să urmeze şi a arătat scrisoarea părintelui 
Malebranche, care a citit-o cu cea mai aprinsă bucurie, aflând că lucrările sale pot 
fi de oarecare folos pentru a-i aduce lui Dumnezeu închinători adevărați.” Père 
Andre, La vie de R.P. Malebranche, prêtre de l'Oratoire, avec l’histoire de ses ouvra- 
ges, publie par Р. Ingold, Paris, 1886, pp. 304-305. 

! „Libertinism” – Termen peiorativ din vocabularul apologetic modern, descri- 
ind în epocă o anumită libertate față de religia creştină și diversele ei confesiuni. 
Este şi numele unui curent filosofic caracterizat prin materialism atomist în fizică 
şi scepticism în morală. Reprezentaţii săi sunt Pierre Gassendi (1592-1655), Gabriel 
Naudé (1600-1653) şi Guy Pantin (1601-1672). Părinţii acestui curent, fără să se fi 
declarat vreodată ei înşişi libertini, sunt Niccoló Machiavelli, Michel de Montaigne 
şi Pierre Charron. 

1. că există doar două feluri de fiinţe, adică Li sau Rațiunea suverană, 
regula, înţelepciunea, dreptatea, şi materia; 

2. că Li şi materia sunt fiinţe eterne; 

3. că Li nu subzistă în sine însuși şi independent de materie. Se pare 
că-l privesc ca pe o formă sau ca pe o calitate răspândită în materie; 

4. са Li nu este nici înţelept, nici inteligent, deși este înţelepciunea 
şi inteligenţa suverană; 

5. că Li nu este liber şi că nu acţionează decât prin necesitatea natu- 
rii sale, fără ştie sau să vrea nimic din ceea ce face; 

6. că face să fie inteligentă, înţeleaptă $1 dreaptă orice porțiune de mate- 
rie dispusă să primească inteligență, înțelepciune, dreptate. Căci. 
după cărturarii de care vorbesc, mintea omenească nu este decåt 
materie purificată sau dispusă să fie pătrunsă de Li şi prin aceasta 
făcută inteligentă sau capabilă să gândească. De aceea e vădit pen- 
tru ei că Li este lumina care luminează toți oamenii şi їп care vedem 
toate lucrurile. 


Acestea sunt în general greșelile şi paradoxurile pe care le-am avut 
în vedere în scrierea mea şi de care au ţinut seama cei се au dorit să 
le resping. 

Cum lucrarea a fost tipărită cu patru sau cinci luni în urmă, ea a ajuns 
la cunoştinţa jurnaliştilor de la Trevoux. Unul dintre ei a citit-o pare-se 
cu prea mare grabă $1 prejudecată şi a alcătuit o critică. O voi reproduce 
pe de-a-ntregul, aşa încât prin compararea mărturiilor pe care le vom avea 
în mână să se poată judeca cu temei nu asupra capacității autorului, care 
fără îndoială că este în stare de mai mult, ci despre părtinirea lui în ceea 
ce mă privește. Căci el încearcă, pare-mi-se, să facă să se nască bănuieli 
în privinţa cărora nu mi-e permis să păstrez tăcerea; iar aceasta nu doar 
din pricina calității autorilor, ci și din сеа a multitudinii exemplarelor 
jumalelor lor, care vorbesc şi vor vorbi peste vremuri tuturor celor ce vor 
voi să le citească. lată această critică, scoasă din Memoriile de la Trevoux 
din anul 1708. 

Articolul LXXXIX, Iulie 1708! 


Autorul Cercetării asupra adevărului? şi al acestei Convorbiri pune, 
fără a sta prea mult pe gânduri, ateismul în seama unui filosof chinez, iar 
el, sub numele de filosof creștin, încearcă să-l convingă prin forţa cuge- 
tărilor sale. Poate că nu orice filosof chinez și nu orice filosof creştin se 
învoiesc cu ce se spune aici de o parte şi de cealaltă. Ba chiar este cert 
în privinţa împăratului Chinei, atât de îndepărtat de ateism pe cât este de 
învăţat în filosofia naţiunii sale. 

Înainte de a ajunge la demonstrația existenţei lui Dumnezeu, trebuie 
mai întâi să-i precizăm noțiunea: „Dumnezeul nostru este cel care este, 
este Fiinţa infinit perfectă, este Fiinţa. Acest rege al cerurilor” pe care-l 
priviți ca pe Dumnezeul nostru nu аге cum să fie decât o ființă anume, 
o fiinţă particulară, o ființă finită. Dumnezeul nostru este Fiinţa fără 
opreliști sau hotare. El închide în sine într-un fel de neînțeles pentru orice 
minte finită tot ceea ce este realitate veritabilă în toate ființele deja 
zămislite sau care sunt doar cu putință.” E acum rândul chinezului să 
atragă atenția tuturor misionarilor să nu se mai folosească de expresia 
Tien Ciu, adică „Domn al cerului”, pentru a-l numi pe Dumnezeu. Dar dacă 
se convertește şi citeşte Sfintele Scripturi, mare va fi mirarea sa când va 
găsi pe fiecare pagină scris că Dumnezeu este stăpânul $1 domnul cerului 
şi al pământului și mai cu seamă că Dumnezeu este cutare Fiinţă, o ființă 
particulară, cu totul deosebită de toate celelalte și infinit mai presus de 
ele şi că prin urmare nu cuprinde deloc în sine realitatea, deşi îi conţine 


! Foarte probabil, autorul acestei critici şi al răspunsului la Cuvântul înainte pe 
care-l publicăm la finalul lucrării lui Malebranche este părintele Louis Marquet 
(1622-1725), jurnalist la Trévoux. 

2 Este vorba de principala scriere a lui Nicolas Malebranche, Recherche sur la 
vérité (1674-1675). 

3 Rege al Cerurilor sau Domn al Cerurilor, expresie în jurul căreia s-au dat multe 
bătălii în contextul Scandalului Riturilor Chineze. 

4 Citat incomplet. Pentru Malebranche, Dumnezeu nu cuprinde doar tot ce este 
realitatea veritabilă în ființele create și posibile, ci şi „toate perfecțiunile”, pentru el, 
un câmp ontologic mai vast decât cel al Creaţiei împlinite sau posibile. Slava divină 
este mult mai vastă decât Lumea. 

în mod eminent toate perfecțiunile. Cum tot ceea ce este creat participă în 
felul său la perfecţiunile lui Dumnezeu $1 nu la realitatea lui, şi Dum- 
nezeu, în felul său, cuprinde perfecțiunile pe care le-a dat, nu realitatea 
lucrării lui. Însă trebuie să ştim că „realitatea” este un termen folosit aici 
pentru a desemna perfecțiunea, cum se poate deduce din spusele auto- 
гиш, după care fiinţele create nu sunt părți ale lui Dumnezeu, ci doar 
imitații infinit nedesăvârşite ale esenței sale. În scrierile de învățătură ar 
fi folositor să ocolim termenii care pot fi prost înțeleşi, mai ales într-o 
vreme în care sistemul fără nimic sfânt, adus pe lume de Spinoza, pus- 
tieşte totul pe ascuns. 

Iată acum demonstraţia: „A se gândi la nimic şi a nu gândi. a apercepe 
nimic şi a nu apercepe este acelaşi lucru, așadar tot ceea ce mintea aper- 
cepe în mod nemijlocit şi direct este ceva sau există. (...) Or. când må 
gândesc la infinit, apercep! nemijlocit şi direct infinitul. Deci el este. Сас: 
de n-ar fi, n-aş apercepe nimic. Astfel, aş percepe şi nu aş percepe in 
același timp, ceea ce este o contradicţie vădită.” Dacă nu-i decât un ın- 
finit care cuprinde în sine realitatea fără sfârşit a lucrurilor pe care min- 
tea noastră le gândeşte, n-am înaintat prea mult în dovedirea existenţei 
lui Dumnezeu. Trebuie aşadar precizat că noi percepem infinitul în toate 
perfecțiunile şi, prin urmare, şi infinitul în existență, care chiar prin infi- 
nitatea lui se deosebeşte de toate celelalte. După această demonstrație 
întemeiată doar pe noţiunea pe care o avem despre Dumnezeu, nu ne 
aşteptam defel ca autorul să adauge: „Deşi percepţia cu care această idee 
ne atinge este сеа mai ușoară dintre toate, cu atât mai uşoară cu cât ea este 
cea mai vastă şi, în consecinţă, infinit de ușoară, pentru că este nesfârşită.” 
Totuşi, care poate fi tăria unui raționament clădit pe percepţia cea mai 
uşoară dintre toate $1 chiar infinit de uşoară? 

Trecând mai apoi la felul în care cunoaştem, el distinge între idee şi 
cunoştinţă: prima este obiectul nemijlocit al celei de a doua $1 este în sine 


' Termen comun în filosofia clasică, „a apercepe”, „арегсеріе”; are sensul ge- 
neral de „atenţie” la Descartes, de unde îl preia Malebranche. El căpătă un sens mai 
tehnic la Leibniz, unde percepțiile sunt date ale simțurilor inconștiente, pe când 
apercepţia este sintetizarea lor în intelect. Plecând de aici, Kant va dezvolta o teorie 
a „apercepţiei transcendentale” 

esența lui Dumnezeu: „Îşi arată puterea atingându-mă prin realităţile sale 
eficiente, căci nimic din Dumnezeu nu-i cu neputinţă; adică atingân- 
du-mă prin esenţa sa, în măsura în care ea este participabilă de către 
toate fiinţele, îmi descoperă sau îmi reprezintă toate ființele.” Așa că, zice 
el, Dumnezeu ne face să vedem toate lucrurile în el, fără să se facă el 
însuşi văzut. Să ne închipuim, adaugă el, pentru a-şi explica gândirea 
„(...) că planul acestui zid este capabil să acţioneze asupra minţii voastre 
şi să se facă văzut de către ea, este limpede că ar putea să vă facă să 
vedeţi tot felul de linii curbe $1 drepte $1 tot felul de figuri fără să priviţi 
planul. Căci dacă planul v-ar atinge doar ca linie și o anume linie, iar 
restul planului nu v-ar atinge şi ar deveni perfect transparent, ați vedea 
linia fără să vedeți planul, deși nu fixaţi linia decât înăuntrul planului.” 
Însă se раге că planul devenit transparent nu ar mai atinge mintea și că 
atunci linia ar fi văzută în ea însăși. Mai mult, dacă (1) Dumnezeu ne 
atinge mintea prin esenţa lui, (2) această esenţă cuprinde în sine realitățile 
tuturor fiinţelor, chiar după părerea autorului, Dumnezeu nefiind o ființă 
particulară, (3) aceste realităţi, oricare ar fi ele, sunt eficiente prin ele 
însele — urmează de aici că esenţa eficientă $1 realităţile eficiente, atin- 
gând împreună mintea noastră, se fac văzute împreună $1 pricinuiesc о 
percepţie neîncetată, prin care Dumnezeu este văzut în el însuși sau în 
esenţa lui, iar toate lucrurile sunt văzute în Dumnezeu sau în esenţa lui 
Dumnezeu. Un cititor înţelept care nu află în el însuși astfel de lumini, 
mai întinse decât cele ale fericirii veşnice, se va mulţumi să spună că 
nu-i mereu lesne să înţelegi pe de-a-ntregul orice autor. Va recunoaşte că 
nu este inițiat în aceste taine ale ideii distincte de cunoaşterea lui şi care 
este esenţa lui Dumnezeu, în aceste mistere ale realităţilor lucrurilor în 
Dumnezeu, ale esenței lui Dumnezeu care atinge mintea omului, însă 
poate că-și va aminti cu acest prilej de o vorbă a lui Cicero privitoare la 


! Citat asupra căruia criticul de la Trévoux revine într-un nou articol, CLX, re- 
produs aici de noi. Se reia un mai vechi punct litigios care i-a opus pe Nicolas 
Malebranche şi Antoine Arnauld: Dacă admit existența realităților eficiente cu care 
Dumnezeu mă atinge prezentându-mi lumea şi lucrurile, nu înseamnă că spun, cu 
alte cuvinte, că Dumnezeu este lumea? Iar Malebranche, din impietate ascunsă sau 
din ignoranță, ar introduce spinozismul în cadrele filosofiei creştine. 

natura zeilor : Ego enim te scire ista melius quam me, non fateor solum, 
sed etiam facile patior Cum quidem semel dicta sunt, quid est; quod 
Velleius intelligere possit, Cotta non possit?! 

Pentru a găsi justificări Providenţei care îngăduie ca recoltele să ће 
nimicite şi ca atâtea întâmplări să ne aducă suferință, acest autor zice că 
Dumnezeu îşi iubește înţelepciunea mai mult decât lucrarea, ceea се 
bineînţeles că este foarte adevărat, şi nu rămâne decât să ne folosim cum 
trebuie de acest principiu. Or, înţelepciunea sa îi poruncește să folosească 
principii foarte simple pentru facerea lumii şi să oprească desfăşurarea 
care aduce cu sine aceste neplăceri de care ne plângem. Este şi adevăr 
în cele de mai sus: ar face Dumnezeu tot timpul minuni pentru а stăvili şi 
a abate mersul cauzelor naturale? Dar de suntem cu băgare de seamă la 
aceea că principiile nu sunt numite „simple” sau „compuse” decât în raport 
cu urmările lor, înțelegem lesne că ar fi fost în puterea aceleiaşi înțelep- 
ciuni să folosească alte principii pentru a alcătui o altă lume $1 mai multe 
principii pentru o lume mai perfectă. La fel cum ţine de aceeași iscusime 
a unui arhitect să folosească mai multe materiale $1 mai scumpe pentru 
o construcţie mai întinsă şi mai măreață; şi cum este aceeași iscusință а 
unui ceasornicar care îl face să folosească un mai mare număr de rotițe 
pentru clopoțel, deșteptător, minutar şi repetiție. Cât despre faptul că 
înţelepciunea lui Dumnezeu nu i-a cerut să facă lumea așa cum e sau mai 
desăvârşită, trebuie aici să ne întoarcem la ceea ce bunul simţ şi religia 
i-a făcut pe Sfinții Părinţi să spună când au fost nevoiţi să răspundă 
epicurienilor şi maniheenilor, duşmani ai Providenţei, că lumea cu închi- 
puitele sale neajunsuri poartă în frumuseţea $1 în rânduiala ei statornică 
urmele unei înţelepciuni şi ale unei puteri nesfârșite, că neplăcerile pe 
care am dori să nu le resimţim slujesc pentru a-i încerca pe cei buni şi 
a-i pedepsi pe cei răi $1 că, în cele din urmă, Dumnezeu ştie să scoată la 
iveală un şi mai mare bine din ceea ce nouă ne pare un rău. 

În rest, filosoful chinez, mai puţin din pricina geniului națiunii sale, 
cât minunându-se de atâtea subtilităţi, nu este îndărătnic. Îşi înfăţişează 


! Cicero, De natura deorum [Despre natura zeilor]: „Eu, într-adevăr, nu doar că 
recunosc că tu ştii aceste lucruri mai bine decât mine, dar nici nu sufăr din această 
pricină. Odată spuse acestea, ce este ceea ce Velleius poate înțelege, iar Cotta nu?” 

sistemul după cum urmează: „Noi nu acceptăm decât materia şi Li, acest 
adevăr suveran, înţelepciunea, dreptatea, care dăinuie de-a pururi în ma- 
terie, îi dă formă şi o rânduiește în frumoasa ordine ce ni se înfăţişează 
şi care de asemenea luminează această bucată de materie purificată şi 
organizată din care suntem alcătuiți. Pentru că în mod necesar în acest 
adevăr suveran, de care toţi oamenii sunt uniţi, unii mai mult, alții mai 
puţin, ei văd adevărurile şi legile veşnice, care sunt legătura tuturor 
societăţilor.” Cel ce recunoaşte necesitatea unui astfel de principiu a 
înaintat mult către recunoașterea existenţei lui Dumnezeu. Aproape că 
nu mai rămâne decât să fie despărțit de materie. Dar ceea ce adaugă chi- 
nezul, că Li este lipsit de cunoaştere şi de înțelepciune, este o contradicție 
ciudată, care-i împuterniceşte pe misionarii iezuiţi din China să susțină 
că filosofia acestei naţiuni înfierează ateismul şi propovăduieşte existența 
lui Dumnezeu făcătorul şi Domnul cerului şi al pământului. 


CONVORBIREA UNUI FILOSOF CREȘTIN 
CU UN FILOSOF CHINEZ 


CHINEZUL: Care este acest Domn al cerului! pentru care aţi bătut 
atâta drum ca să ni-l vestiți? Noi nu-l cunoaştem defel $1 nu vrem să dăm 
crezare la nimic decât siliți de evidență. Iată de ce nu acceptăm decât 
materia şi pe Li, acest adevăr suveran, o suverană înțelepciune $1 dreptate, 
care dăinuie de-a pururi în materie, îi dă formă $1 o rânduieşte în fru- 
moasa ordine ce ni se înfăţişează şi care de asemenea luminează această 
bucată de materie purificată $1 organizată din care suntem alcătuiți. Căci 
пісі nu se poate altfel, în acest adevăr suveran de care sunt uniţi toți 
oamenii, unii mai mult, alții mai puţin, ei văd adevărurile și legile veş- 
nice, care sunt legătura tuturor societăţilor. 

CREȘTINUL: Dumnezeul pe care vi-l vestim este chiar cel a cărui idee 
este întipărită în domnia voastră $1 în toţi oamenii. Dar pentru că nu-i 
acordă destulă atenţie, ei nu o recunosc așa cum este $1 о sluţesc într-un 
fel ciudat. Iată de ce Dumnezeu, pentru a ne reaminti ideea care îi este 
potrivită, ne-a transmis prin profetul său că este cel ce este, adică Fiinţa 
care cuprinde în esenţa sa tot ceea ce ţine de realitate şi de perfecțiune 
în toate ființele, Fiinţa infinită în toate sensurile, într-un cuvânt, Fiinţa. 

Atunci când îl numim pe Dumnezeul pe care îl preaslăvim, Domnul 
cerului, domnia voastră își închipuie că noi îl concepem doar ca pe un 
împărat таге $1 puternic. Li-ul vostru, dreptatea voastră atotstăpânitoare, 


' Expresie ce constituie una dintre piesele „scandalului Riturilor chineze”. Este 
unul dintre numele chineze date Dumnezeului creştin: Tien Ciu, adică Domnul 
Cerului, sintagmă care naște întrebarea dacă prin ea chinezii desemnau o persoană 
spirituală şi transcendentă sau cerul material. 

se apropie infinit mai mult de ideea Dumnezeului nostru decât cea a 
acestui preaputernic împărat. Nu vă mai lăsaţi amăgit în privinţa doctri- 
nei noastre. Vă repet, Dumnezeul nostru este cel ce este, este Fiinţa in- 
finit perfectă, este Fiinţa. Acest Rege al cerurilor pe care-l priviţi ca pe 
Dumnezeul nostru nu аге cum să fie decât o ființă anume, o ființă parti- 
culară, o fiinţă finită. Dumnezeul nostru este Fiinţa fără oprelişti sau 
hotare. El închide în sine, într-un fel de neînțeles pentru orice minte finită, 
toate perfecţiunile, tot ceea ce este realitate veritabilă în toate ființele 
deja zămislite sau care sunt doar cu putință.! Închide în sine până și ceea 
ce este real sau perfect în materie, ultima şi cea mai nedesăvârşită dintre 
fiinţe; însă fără nedesăvârşirea ei, fără limitarea şi nimicul ei; căci nu 
există vreo urmă a nimicului în Fiinţă, nu există limitare în infinitul în 
toate genurile. Mâna mea nu este capul meu, scaunul meu, camera mea, 
nici mintea mea sau a domniei voastre. Ea cuprinde, ca să spunem aşa, 
o infinitate de neanturi, neanturi a tot ceea ce ea nu este. Însă în Fiinţa 
infinit perfectă nu există neant. Dumnezeul nostru este tot ce este, peste 
tot pe unde este şi el este peste tot. Nu are rost să vă dați silința să 
înțelegeţi cum de-i aşa. Căci sunteţi finit, iar însuşirile infinitului nu ar 
fi în niciun fel atributele lui dacă o minte finită le-ar putea înțelege. Se 
poate demonstra că aşa stau lucrurile, dar nu putem explica în ce fel stau 
aşa: se poate doar dovedi că trebuie să fie de neînțeles şi de neexplicat 
pentru orice minte finită. 


[Uniunea cu Dumnezeu și cunoaşterea] 


CHINEZUL: Înţeleg că ideea ре care mi-o împărtăşiți despre Dum- 
nezeul domniei voastre este cu totul excelentă şi deasupra celorlalte, căci 
nimic nu este mai mare decât infinitul în toate modurile. Dar noi negăm 
că acest infinit există. Este o nălucire, o închipuire fără realitate. 

CREŞTINUL: Susţineţi, şi pe bună dreptate, că nu există decât о 
regulă atotstăpânitoare şi un adevăr atotstăpânitor, care-i luminează pe 


' Fraza, din care este exclusă sintagma „toate perfecţiunile”, îl slujeşte jurnalis- 
tului de la Trevoux să-l acuze pe Malebranche de spinozism. 

toți oamenii şi care aşază universul în această frumoasă rânduială. Dacă 
v-am spune că acest adevăr suveran nu este decât o nălucire a minţii 
domniei voastre, cum 1-аў dovedi existența? Cu siguranţă, dovada exis- 
tenţei lui nu este decât o urmare a celei a Fiinţei infinit perfecte. O veți 
vedea de îndată. Iată totuşi o demonstraţie foarte simplă şi foarte firească 
a existenţei lui Dumnezeu, ba chiar cea mai simplă dintre cele pe care 
vi le-aş fi putea da. 

A te gândi la nimic şi a nu gândi deloc, a apercepe nimic $1 a nu aper- 
cepe este acelaşi lucru. Deci tot ceea ce mintea apercepe nemijlocit $ 
direct este ceva sau există: spun nemijlocit $1 direct, ţineţi seama de 
aceasta. Căci ştiu bine, de pildă, că atunci când dormim şi în multe pri- 
lejuri: chiar şi în stare de veghe ne gândim la lucruri care nu sunt deloc. 
Însă, atunci, nu aceste lucruri sunt obiectul nemijlocit şi direct al minții 
mele. Obiectul nemijlocit al minții noastre, chiar $1 în vise, este foarte 
real. Căci dacă acest obiect n-ar fi nimic, nu ar exista nicio diferență în 
visele noastre; pentru că nu există diferență între nimicuri. Așadar, încă 
o dată: tot ceea ce mintea apercepe în mod nemijlocit şi direct este în 
mod real. Or, eu mă gândesc la infinit, apercep în modnemijlocit şi direct 
infinitul. Urmează că el este. Căci dacă nu ar fi, apercepându-l, nu aş 
apercepe nimic, ca urmare nu aş apercepe deloc. Astfel, în acelaşi timp 
aş apercepe şi nu aş apercepe, ceea ce este o contradicție vădită. 

CHINEZUL: Recunosc că dacă obiectul nemijlocit al minţii voastre 
ar fi infinitul, atunci, când îl gândiţi, ar trebui în mod necesar să existe: 
dar atunci obiectul nemijlocit al minţii voastre nu este altul decât mintea 
însăşi. Vreau să spun că nu арегсереў infinitul decât pentru că această 
bucată de materie organizată şi subțiată!, ре care o numiţi minte sau 
spirit, vi-l reprezintă: astfel nu putem ajunge în niciun fel la concluzia 
că infinitul există în chip absolut şi în afara noastră plecând de la faptul 
că noi îl gândim. 

CREŞTINUL: S-ar părea că v-am putea da acelaşi răspuns cu privire 
la Li sau la adevărul atotstăpânitor pe care-l acceptaţi ca primul dintre 


! Mintea ca materie subțiată sau subtilă: o teorie materialistă de care nu este 
străină nici teoria spiritelor animale, prezentă în fiziologia carteziană 51 reluată mai 
târziu în prezentul dialog. 

principiile voastre: însă nu v-am răspunde decât indirect. Vă rog deci să 
luați seama: această bucată de materie organizată $1 subțiată, pe саге 
domnia voastră o numiţi „minte” sau „spirit”, este cu adevărat finită. Nu 
se poate așadar ca văzând-o în mod nemijlocit să vedem infinitul. E 
neîndoios că acolo unde nu sunt decât două realităţi nu pot fi apercepute 
patru. Căci ar exista două realități pe care le-am apercepe și care totuși 
nu ar fi defel. Or, ceea ce nu este nu poate fi aperceput. A apercepe nimic 
$1 a nu apercepe înseamnă același lucru. Este aşadar evident că într-o 
bucată de materie finită sau într-o minte finită nu se găsește destulă 
realitate pentru a vedea infinitul. Fiţi atent! Ideea pe care o aveţi doar 
asupra spaţiului nu este ea oare infinită? Cea pe care o aveţi despre ceruri 
este de necuprins: dar nu simţiţi chiar în domnia voastră că ideea de 
spaţiu o întrece în mod infinit? Nu vă spune oare această idee că orice 
mişcare aţi da minţii spre а o străbate nu o veţi sfârşi niciodată, pentru 
că de fapt ea nu are margini? Dar dacă mintea domniei voastre, propria 
voastră substanţă, nu cuprinde în niciun fel destulă realitate pentru a 
descoperi infinitul în întindere, un astfel de infinit, un infinit anume, cum 
aţi putea să vedeţi infinitul în orice gen, Fiinţa infinit perfectă, într-un 
cuvânt, Fiinţa? V-aş putea întreba în ce fel materia, fie ea oricât de sub- 
țiată doriţi, poate să reprezinte ceea ce ea nu este? În ce fel simple organe 
particulare și supuse schimbării pot să vadă sau să-şi reprezinte adevăruri 
şi legi veșnice, de nestrămutat şi comune tuturor oamenilor? Căci opi- 
niile domniei voastre îmi par paradoxuri de nesusţinut. 

CHINEZUL: Judecata voastră pare îndreptăţită, dar nu este temeinică, 
pentru că este potrivnică experienţei. Nu știți că un mic tablou ne poate 
reprezenta câmpuri întinse, un palat mare $1 minunat? Prin urmare, nu 
este necesar ca ceea ce reprezintă să conţină în sine întreaga realitate pe 
care o reprezintă. 

CREȘTINUL: Un mic tablou ne poate reprezenta câmpuri întinse. 
Un simplu discurs ne poate reprezenta o descriere a unui palat. Dar nici 
tabloul, nici discursul nu sunt obiectul nemijlocit al minții care vede 
palate sau câmpuri. Palatele pe care le privim, fie ele 51 materiale, nu sunt 
deloc obiectul nemijlocit al minţii care le vede. Doar ideea palatului este 
ceea ce atinge şi afectează în mod actual mintea, ea este obiectul ei 


Convorbirea unui filosof creștin cu un filosof chinez 37 


nemijlocit. Este sigur că un tablou nu reprezintă câmpuri decât pentru 
că reflectă lumina, care, intrând în ochii noștri și zdruncinând nervul 
optic şi, prin el, creierul, la fel cum ar face-o şi câmpurile, excită, ca urmare 
a legilor naturale ale uniunii dintre suflet $1 corp, ideile care doar ele 
reprezintă în mod veritabil obiectele, care doar ele sunt obiectul nemij- 
locit al minţii. Căci ar trebui să ştiţi că nu vedem obiectele materiale în 
ele însele. Nu le vedem în mod nemijlocit şi direct, deoarece vedem ade- 
sea obiecte care nu sunt în niciun fel. Este un adevăr ce poate fi dovedit 
într-o sută de feluri. 

CHINEZUL: Dar cu acestea mă învoiesc. Însă vă vom spune că în 
Li vedem noi toate lucrurile. Căci el este lumina noastră. El este adevărul 
atotstăpânitor, şi rânduiala, şi regula. În el văd eu cerurile şi apercep spa- 
{Ше infinite care sunt deasupra cerurilor pe care le văd. 

CREȘTINUL: Cum adică în Li? Reluaţi principiul. A apercepe ne- 
antul şi nu apercepe nimic este acelaşi lucru. Așadar, nu putem apercepe 
o sută de realități acolo unde nu sunt decât zece: căci ar exista nouăzeci 
care, nefiind, nu ar putea fi apercepute. Deci nu putem apercepe în Li 
toate lucrurile, decât dacă el conţine în mod eminent! toate ființele, decât 
dacă Li este Fiinţa infinit perfectă, care este Dumnezeul la care noi ne 
închinăm. În el putem vedea cerul şi aceste spaţii infinite pe care simțim 
că nu le putem isprăvi, deoarece într-adevăr el cuprinde în sine realitatea. 
Însă nimic finit nu cuprinde infinitul; din simplu fapt că noi apercepem 
infinitul, trebuie că el există. Toate cele spuse sunt întemeiate pe acest 
principiu atât de vădit $1 de simplu că neantul nu poate fi direct aperceput 
şi că a apercepe nimic și a nu apercepe deloc este același lucru. 

CHINEZUL: Vă mărturisesc cu bună credinţă că nu am nicio întâm- 
pinare de făcut demonstrației domniei voastre privitoare la existența 
Fiinţei infinite. Cu toate acestea, nu sunt defel convins. Mi se pare în 
continuare că atunci când gândesc infinitul, nu mă gândesc la nimic. 


г „Eminent”, aici, ca şi în scrierile lui Descartes, desemnează modul în care un 
principiu superior posedă în potenţă ceea ce nu are în mod actual. Antonimul său 
este „forma!” sau „actual”, azi am spune „real”, atribut ce desemnează posesia а 
ceva în mod formal, sub o formă actualizată. împlinită. 

CREȘTINUL: Cum la nimic? Când vă gândiţi la un picior! de întin- 
dere sau de materie, vă gândiţi Іа ceva.? Când apercepeţi o sută sau o 
mie, de bună seamă că арегсереў de o sută sau de o mie de ori mai multă 
realitate. Sporiţi totul până la infinit și veţi concepe fără greutate că acela 
ce gândește infinitul este infinit îndepărtat de a gândi nimicul, deoarece 
ceea ce ar gândi este mai mare decât tot ceea ce a gândit. Dar, iată ce se 
întâmplă. Percepția prin care infinitul vă atinge este atât de ușoară, încât 
socotiți un nimic ceea ce vă atinge atât de uşor. Să mă explic. 

Când un spin vă înţeapă, ideea de spin produce în sufletul vostru o 
percepție sensibilă, ре care o numim „durere” Când priviţi întinderea 
camerei voastre, ideea ei zămislește în sufletul vostru o percepţie mai puţin 
vie, pe care o numim ,„сшоаге” Dar când priviţi în zare, percepţia pe 
care aceste spaţii, sau mai degrabă ideea pe care aceste spaţii o zămislesc 
în domnia voastră, nu mai are deloc sau aproape deloc vivacitate. În 
sfârşit, când închideţi ochii, ideea spaţiilor nemărginite ре care le conce- 
реў atunci nu vă mai atinge decât cu o percepţie pur intelectuală.* Dar, 
vă rog, trebuie judecată realitatea ideilor prin vivacitatea percepțiilor pe 
care ele le produc în domnia voastră? De-ar fi aşa, va trebui să credem că 
există mai multă realitate în vârful unui spin care vă înțeapă, într-un 
tăciune care ne arde sau în ideile lor decât în întreg universul sau în ideea 
lui. Cu siguranţă că trebuie judecat asupra realității ideilor văzând ce 


| În franceză. un pied, veche unitate de măsură, variind după loc şi timp și depășind 
cu puțin 30 cm. În română, piciorul este o subdiviziune a stânjenului, numită şi 
„urmă” sau „talpă” Cf. Nicolae Stoicescu, Cum măsurau strămoșii. Metrologia 
medievală pe teritoriul României, Editura Ştiinţifică, 1971, p.70. 

2 Pentru cartezieni, între care şi Malebranche, întinderea este principala calitate 
a materiei, prin metonimie, cele două putând fi identificate, iar în această calitate, 
întinderea este opusul spiritului sau minţii, al lucrurilor nemateriale, lipsite de întindere. 

3 Diferenţa dintre percepţie pură şi percepție intelectuală reia o distincție mai veche 
din De la recherche de la verite [Cercetarea asupra adevărului], în Malebranche, 
Oeuvres І, col. Pléiades, 1979, cap. I, art. 1, p. 23 „Se poate spune că percepțiile 
asupra cărora sufletul are idei sunt de două feluri. Primele, pe care le numim «percepții 
pure», sunt, ca să spunem așa, superficiale sufletului: ele nu îl pătrund și nu îl modifică 
în mod sensibil. Celelalte, pe care le numim «sensibile», îl pătrund cu mai multă sau 
mai puţină vivacitate. Acestea sunt plăcerea și durerea, lumina, culorile, gusturile, 
mirosurile etc.” 

cuprind ele. Copiii cred că aerul nu este nimic pentru că percepția pe 
care o au asupra lui nu este sensibilă. Însă filosofii ştiu prea bine că există 
tot atâta materie într-un picior cub de aer cât într-un picior cub de plumb. 
Mi se pare că, dimpotrivă, ideile trebuie să ne atingă cu atât mai puţină 
forță cu cât sunt mai mari. lar dacă cerul ne apare atât de mic în com- 
рагафе cu ceea ce este, aceasta se întâmplă poate deoarece capacitatea 
de apercepere pe care o avem este prea mică pentru a avea o percepție 
vie şi sensibilă a întregii sale mărimi. Căci este sigur că, cu cât sunt mai 
vii percepțiile noastre, cu atât au mai multă parte din mintea noastră şi 
umplu mai mult capacitatea noastră de a apercepe sau a gândi, capacitate 
care în mod cert are granițe foarte înguste. Ideea infinitului în întindere 
cuprinde deci mai multă realitate decât cea a cerurilor, iar ideea infini- 
tului în toate genurile de fiinţe, сеа care răspunde cuvântului Fiinră. 
Fiinţa infinit perfectă conţine infinit mai multă realitate, deşi percepția 
cu care această idee ne atinge este cea mai uşoară dintre toate; cu atât 
mai ușoară cu cât ea este cea mai vastă şi, în consecinţă, infinit de uşoară, 
pentru că este nesfârşită. 

Pentru a înţelege mai bine toate acestea, realitatea şi eficacitatea ide- 
ilor, v-ar fi de folos să chibzuiţi îndelung la aceste două adevăruri. Primul, 
că nu vedem obiectele în ele însele şi că nu simţim nici măcar propriul 
nostru corp în el însuși, ci prin ideea lui. Al doilea, că aceeaşi idee poate 
să ne atingă prin percepții foarte diferite. 

Dovada faptului că nu vedem obiectele în ele însele ne apare cu 
limpezime: căci vedem adesea ceea ce nu există în afară, ca atunci când 
dormim sau când creierul este prea înfierbântat de vreo boală. În mod 
vădit, ceea ce vedem atunci nu este obiectul, deoarece obiectul nu este, 
iar neantul nu este vizibil: pentru că a vedea nimicul și a nu vedea deloc 
este acelaşi lucru. Aşadar, vedem obiectele prin acţiunea ideilor asupra 
minţii noastre. Tot prin lucrarea ideilor ne simţim $1 propriul corp. Căci 
sunt mii de experienţe în care oamenilor cărora le-a fost tăiat un braţ 
simt multă vreme după aceea că îi doare mâna pierdută. Cu siguranță că 
mâna care-i atinge în acel moment şi care-i afectează cu durere nu-i mâna 
care le-a fost tăiată. Nu poate fi, prin urmare, decât ideea de mână, con- 
secință a unor zdruncinări ale creierului asemănătoare cu cele pe care le 

avem când mâna este rănită. Aceasta este din pricină că materia din care 
corpul nostru este alcătuit nu poate acţiona asupra minţii $1 doar cel care-i 
este superior, care a creat-o, poate acționa asupra ei prin ideea de corp, 
adică prin chiar esenţa ei, în măsura în care această idee este reprezentativă 
pentru întindere!, ceea ce vă voi explica la vremea cuvenită. 

Este la fel de sigur că aceeaşi idee poate să ne atingă sufletul prin 
percepții foarte diferite între ele. Căci dacă mâna domniei voastre ar fi 
în apă caldă, iar dacă în același timp aţi avea gută şi tot atunci ați privi 
la ea, aceeaşi idee de mână v-ar atinge prin trei sentimente diferite: 
durere, căldură, culoare. Prin urmare, nu trebuie să judecăm că ideea pe 
care o avem când ne gândim la întindere cu ochii închiși ar fi diferită de 
cea pe care o avem când îi deschidem în mijlocul unui câmp: este aceeași 
idee de întindere care ne atinge prin percepții diferite. Când ochii vă sunt 
închiși, nu aveţi decât o percepţie foarte slabă sau о intelecție pură şi 
mereu aceeași a diverselor părți ideale ale întinderii. Însă când ochii sunt 
deschişi, aveţi diverse percepții sensibile, care sunt diverse culori, care 
vă fac să vă gândiţi la existenţa şi la varietatea corpurilor, deoarece lu- 
crarea lui Dumnezeu în domnia voastră nefiind sensibilă, atribuiţi obiec- 
telor, ре care nu le арегсереф în ele însele, toată realitatea pe care ideile 
v-o reprezintă. Or, toate acestea se petrec ca urmare a legilor generale 
ale uniunii dintre suflet şi corp. Dar ar trebui făcută o mult prea lungă 
digresiune pentru a vă explica toate acestea în detaliu. 

Să revenim la subiectul nostru, ceea ce tocmai v-am spus vă va fi tot 
mai clar pe măsură ce veţi reveni cu gândul asupra lor. Mai credeți că a 
gândi infinitul înseamnă a nu gândi nimic, a nu apercepe nimic? 

CHINEZUL: Sunt pe deplin convins că atunci când mă gândesc la 
infinit sunt foarte departe de a mă gândi la nimic. Însă, în acest caz, nu 
mă gândesc la o anume fiinţă, la o ființă particulară şi determinată. Or, 
Dumnezeul pe care-l slăviți nu este o astfel de fiinţă, o ființă particulară? 

CREȘTINUL: Dumnezeul pe care noi îl slăvim nu este o ființă anume 
în sensul în care esenţa sa ar fi mărginită. Mai degrabă, el este întreaga 
ființă. Dar este o ființă anume în alt sens: este singura Fiinţă care cuprinde 


! „А fi reprezentativ pentru ceva” — termen malebranchist care descrie esența 
divinității nu în ea însăși, ci ca idee a ceva, a unui lucru creat. 

în simplitatea esenței sale tot ceea ce este realitate și perfecţiune în ce- 
lelalte fiinţe, care nu sunt decât participări (şi nu spun „părți”!!) infinit 
limitate, decât imitații infinit de imperfecte ale esenței sale. Căci este о 
proprietate a Fiinţei infinite de a fi una şi într-un anumit sens toate lu- 
crurile: adică perfect simplă, fără nicio compunere de părţi, de realităţi, 
de perfecţiuni și imitabilă sau imperfect participabilă? într-o infinitate de 
moduri de către fiinţe diferite. 

Aceasta nu poate fi limpede înţeleasă de nicio minte finită, dar orice 
minte, бе ea $1 finită, poate ajunge cu limpezime la ideea Fiinţei infinit 
perfecte. Domnia voastră crede că acest Li al vostru, înțelepciunea suverană. 
regula, adevărul, ar fi un compus din mai multe realităţi diferite, din toate 
ideile diferite pe care el vi le dezvăluie, căci am auzit zicându-se că cea mai 
mare parte dintre învățații voştri cred că în Li vedeţi tot ceea ce vedeţi? 

CHINEZUL: Noi aflăm în Li multe lucruri pe care nu le putem 
înțelege, între altele alianța simplicităţii sale cu multiplicitatea sa. Însă 
suntem siguri că există o înţelepciune $1 o regulă suverană care ne 
luminează şi care pune rânduială în toate. Voi fără îndoială că puneţi în 
Dumnezeul vostru această înțelepciune, pe când noi credem că ea subzistă 
în materie. Știm, dincolo de orice tăgadă, că materia există, dar până acum 
nu am fost convinşi de existența Dumnezeului vostru. E adevărat că do- 
vada pe саге mi-aţi adus-o asupra existenţei sale este foarte simplă şi de 
aşa natură că nu mai ştiu acum ce să răspund, însă ea este atât de abstractă, 
încât nu sunt cu totul încredinţat de ea. Nu aveţi $1 altele mai sensibile? 


[Demonstrația fizică] 


CREȘTINUL: Vă pot aduce oricâte doriţi. Căci nu-i nimic vizibil în 
lumea pe care Dumnezeu a zămislit-o de la care să nu putem să ne 
ridicăm la cunoașterea Creatorului, de avem grijă să raţionăm corect. 


! Răspuns prealabil la o eventuală acuză de spinozism. 

2 „Participabil” — termen al metafizicii malebranchiste desemnând calitatea felu- 
ritelor esențe ale divinității de a fi participate, adică imitate, de către lucrurile sen- 
sibile. Acestea din urmă nu există decât prin participarea la o esenţă divină. 

Cu siguranţă vă voi convinge de existenţa sa, dacă respectaţi această 
condiţie: băgaţi de seamă să mă urmaţi în cele ce spun și să nu-mi aduceți 
întâmpinări pe care nu le concepeţi în mod distinct. 

Când deschideţi ochii în mijlocul unei câmp, chiar în clipa în care-i 
deschideţi, descoperiţi un număr foarte mare de obiecte, fiecare cu mări- 
mea, figura, mişcarea sau repausul proprii, apropierea sau îndepărtarea 
sa şi descoperiţi toate aceste obiecte prin percepții de culorile cele mai 
felurite. Să căutăm care este cauza acestor percepții atât de prompte pe 
care le avem asupra atâtor obiecte. Această cauză nu poate fi alta decât 
fie chiar aceste obiecte și organele corpului nostru care primesc impresie 
de la ele; fie sufletul nostru, dacă îl distingeţi acum de aceste organe; fie 
Li; fie Dumnezeul pe care noi îl slăvim şi care credem că lucrează fără 
încetare în noi cu ocazia impresiei obiectelor asupra trupului nostru. 

Bănuiesc că vă învoiţi că obiectele nu fac decât să reflecte lumina 
către ochii noștri. 90101, îmi închipui, cum sunt făcuţi ochii, $1 cred, aşa- 
dar, că vă învoiţi şi că ei nu fac decât să adune razele care sunt reflectate 
de către fiecare punct al obiectelor în tot atâtea puncte de pe nervul 
optic, unde se găseşte lăcașul umorilor transparente ale ochiului. Or, este 
vădit că reunirea razelor nu face decât să zguduie fibrele acestui nerv şi 
prin el părţile creierului în care aceşti nervi se sfârșesc şi spiritele ani- 
male sau aceste corpuri mici care se pot afla între fibre.! Or, până aici 
nu există niciun sentiment şi nicio percepție a obiectului. 


! Argumentele împrumutate din optică au aici un rol metafizic şi teologic. Ele sunt 
dezvoltate în Cercetarea asupra adevărului (Cartea I, cap. 6-8) şi în Ultima lămurire 
[Dernier Eclaircissement, 1712] asupra Cercetării. Din 1678, la trei ani după publi- 
carea Cercetării asupra adevărului, polemicile şi reacţiile suscitate de lucrare îl obligă 
pe autor să-și completeze cartea cu aceste /Jămuriri (€claircissements), care în cele 
din urmă vor fi în număr de 17. În ultima dintre ele, ca şi în textul iniţial al tratatului 
său, Malebranche rămâne fidel opticii prezentate de Descartes în eseul Dioptrica, una 
dintre aplicaţiile ce însoțesc Discursul asupra metodei (1637). Pornind de la aceste 
surse, dialogul nostru pomenește aici pentru prima dată de spiritele animale, care se 
înrudesc cu materia subțiată din care consideră filosoful chinez că este alcătuit sufle- 
tul. Astfel, spiritele animale, pentru un cartezian, sunt părţile cele mai vii $1 mai 
subtile ale sângelui, singurele care, plecând de la inimă, ajung la creier. Cf. Descartes, 
L'Homme, éd. Adam Tannery, Tom XI, р. 129-131, tradus în română de loan Deac, 
Tratatul despre om, în Descartes, Lumea, Iri, Bucureşti, 2003, pp. 119-120. 

CHINEZUL: Învăţaţii noştri vor tăgădui aceasta, pentru că ceea се 
noi numim „minte” sau „suflet” nu este, după ei, decât materie organizată 
şi subțiată. Zguduirile fibrelor creierului, alăturate mişcărilor acestor 
corpuri mici, sau spiritelor animale, sunt acelaşi lucru cu percepțiile 
noastre, judecăţile noastre, raţionamentele noastre, într-un cuvânt, sunt 
acelaşi lucru cu feluritele noastre gânduri. 

CREȘTINUL: lată-mă dintr-odată oprit: nu respectați condiţia mai 
înainte hotărâtă. Îmi răspundeţi cu lucruri ре care nu le concepeți defel 
cu limpezime; pentru că eu gândesc cu claritate contrariul. Concep des- 
luşit prin ideea de întindere sau materie că ea este capabilă de figuri, 
mişcări, raporturi de distanță permanente sau succesive şi nimic mai 
mult. Şi nu spun decât ceea ce concep limpede! Ba chiar găsesc că este 
mai mică legătura dintre mișcările corpurilor mici, zdruncinarea fibrelor 
creierului nostru şi gândurile noastre decât între pătrat şi cerc, pe care 
nimeni nu le ia unul drept celălalt. Căci pătratul și cercul au cel puţin în 
comun faptul că sunt şi unul, şi celălalt modificări ale aceleiaşi substanţe. 
Dar diversele zguduiri ale creierului și ale spiritelor animale, care sunt 
modificări ale materiei, nu au nimic comun cu gândurile minţii. care sunt 
cu certitudine modificări ale altei substanţe. 

Numesc substanţă ceea ce noi putem apercepe ca fiind singur. fără a 
ne gândi la alt lucru și modificare de substanţă sau fel de a fi ceea ce nu 
poate fi aperceput singur. De aceea spun că materia sau întinderea creată 
este o substanţă, fiindcă mă pot gândi la întindere fără să mă gândesc la 
alt lucru; pe când figurile, rotunjimea, de pildă, nu este decât o modifi- 
care de substanţă; pentru că nu ne putem gândi la rotunjime fără să ne 
gândim la întindere, căci rotunjimea nu este decât întinderea însăși аѕе- 
zată într-un fel anume. Or, cum putem avea bucurie, tristeţe, plăcere, durere, 
fără а ne gândi Іа întindere; cum putem apercepe, judeca, raţiona, 
înfricoşa, spera, uri, iubi fără a ne gândi la întindere, vreau să spun fără 
а apercepe întinderea, nu în obiectele percepțiilor noastre, obiecte саге 
pot să aibă întindere, ci în chiar percepțiile acestor obiecte, este limpede 
că percepțiile nu sunt modificări ale creierului nostru, care nu este decât 
întindere întocmită diferit, ci doar ale minţii noastre, singura substanţă 
capabilă să gândească. Este adevărat totuşi că noi gândim aproape 

întotdeauna ca urmare a ceea ce se petrece în creierul nostru, de unde se 
poate concluziona că mintea este unită cu el, dar nicidecum că mintea 
noastră şi creierul ar fi una şi aceeași substanță. Cu bună credinţă, con- 
cepeţi cu limpezime că feluritele așezări şi mișcări de corpuri mici sau 
mari ar fi felurite gânduri sau felurite sentimente? Dacă gândiţi aceasta 
în chip desluşit, spuneţi-mi în ce așezare de fibre ale creierului consistă 
bucuria sau tristeţea sau orice alt sentiment v-ar plăcea? 

CHINEZUL: Mărturisesc că nu concep cu limpezime acest lucru. 
Dar trebuie să fie astfel, iar percepțiile noastre nu pot fi decât modificări 
ale materiei. Căci, de pildă, de îndată ce un spin ne înţeapă degetul, noi 
simţim durere și o simţim în degetul înțepat: semn cert că durerea пи 
este decât înțepătura şi că durerea nu este decât în deget. 

CREȘTINUL: Nu mă pot învoi cu ce spuneţi. Cum spinul este ascuţit, 
admit că el face o gaură în deget, căci e un lucru pe care-l concep clar, 
deoarece o întindere este de nepătruns de către oricare altă întindere.! E 
contradictoriu să spui că două sunt una: nu-i posibil ca două picioare să 
nu facă decât unul. Spinul саге înțeapă degetul face în mod necesar о 
gaură. Dar că gaura din deget ar fi același lucru cu durerea de care sufe- 
rim şi că această durere ar fi în degetul înțepat sau o modificare а dege- 
tului nu pot admite. Căci trebuie judecat că două lucruri sunt diferite 
atunci când avem despre ele idei diferite, când ne putem gândi la unul 
fără să ne gândim la celălalt. O gaură în deget nu este aşadar același lucru 
cu durerea. lar durerea nu este în deget sau o modificare a degetului. 
Pentru că experienţa ne învaţă că degetul îi doare şi pe cei cărora li s-a 
tăiat braţul şi care nu mai au deget. Nu poate fi aşadar, după cum v-am 


! Descartes eliminase „impenetrabilitatea” din studiul lucrurilor materiale. Aceasta 
şi celelalte „calităţi sensibile” nu pot fi gândite decât în raport cu simțurile noastre. 
Or, materia, sau întinderea, este o substanţă independentă de noi (cf. mai ales scri- 
soarea lui Descartes către Henry Moore sau Morus din 5 febr. 1649, op. cit, tom V, 
p. 267-279). Malebranche rămâne cartezian când spune că întinderea este esența 
materiei, însă introduce mai apoi ca moduri ale întinderii figura, divizibilitatea și 
impenetrabilitatea. Ultima este o calitate necesară a lumii sensibile, asigurând co- 
municarea mișcărilor. Cf. Malebranche, Entretiens sur la métaphysique, sur la reli- 
gion et sur la mort [Dialoguri asupra metafizicii, religiei şi morții], їп Malebranche, 
Œuvres lI, Pléiades, VII, art. XII, рр. 791-792. 

spus deja, decât ideea de deget care modifică printr-un sentiment de 
durere sufletul nostru, adică această substanţă a omului capabilă să simtă. 
Or, aceasta se întâmplă ca urmare a legilor generale ale uniunii dintre 
suflet și corp, pe care Creatorul le-a rânduit pentru ca noi să ne retragem 
mâna și să ne păstrăm corpul ре саге пі l-a dat. Nu mă explic mai mult!: 
căci vă rog să vă reamintiţi de condiţia pe care am pus-o la început, $1 
anume să nu-mi replicaţi decât cu ceea се сопсереў în mod clar. 

CHINEZUL: Fi bine, fie că materia este sau nu este în stare să gân- 
dească, vi se va răspunde că ceea ce se află în noi este capabil de gândire, 
că sufletul nostru este adevărata cauză a tuturor percepțiilor diferite pe care 
le avem asupra obiectelor când deschidem ochii în mijlocul unui câmp. Vi 
se va spune că din cunoaşterea pe care sufletul o are asupra feluritelor 
proiecţii sau imagini pe care obiectele le însemnează pe nervul optic el 
formează această varietate de percepții și sentimente. Ceea ce îmi pare 
destul de verosimil. 

CREȘTINUL: Poate părea verosimil, însă cu siguranță nu-i adevărat. 
Căci: 1) Nu-i adevărat că sufletul cunoaște că se fac cutare sau cutare 
proiecții pe nervul optic: nu știe nici măcar cum е alcătuit ochiul şi că 
este căptușit cu nervul optic. 2) Presupunând că ar avea cunoştinţă des- 
pre toate acestea, cum nu știe nici optică, nici geometrie, nu ar putea din 
cunoașterea proiecției obiectelor în ochii săi să-și dea seama nici de fi- 
gura lor, nici de mărimea lor: figura lor, pentru că proiecția unui cerc, 
de pildă, nu este niciodată un cerc, afară de un singur caz?; mărimea lor, 
pentru că ea nu este proporţionată după сеа a proiecţiilor, când obiectele 
nu se află la egală distanță. 3) Presupunând că ştie în mod desăvârşit 
optica şi geometria, el nu va putea în chiar momentul în care deschide 


! Se va explica totuși în paginile următoare. După Malebranche, nu suntem 
echipați pentru cunoaşterea naturii. Prezenţa omului în lume este destinată slavei lui 
Dumnezeu, puţinele cunoştinţe ре care le putem obţine ne sunt utile pentru evitarea 
pericolelor sensibile din viața noastră actuală și nu pentru a alcătui o ştiinţă a naturii. 

2 Dacă planul cercului e perpendicular pe axa mediană a cristalinului, cu alte 
cuvinte, dacă discul pe care-l zărim stă drept în fața ochiului. Orice altă variantă, mai 
sus, mai jos sau lateral, face să se proiecteze în ochi o elipsă. Bineînţeles, Malebranche 
simplifică mult, neținând cont de curbura ochiului, care face ca пісі măcar acest caz 
ideal să nu fie posibil. 

ochii să scoată acest număr infinit de consecințe, toate necesare pentru 
a aşeza toate obiectele la distanţa la care sunt şi să le atribuie figuri, fără 
a mai socoti felurimea uimitoare de culori ce par să le acopere: toate 
acestea ieri ca şi azi, fără greşeală sau cu aceleaşi greşeli şi asupra cărora 
sunt de acord cu un număr mare de alte persoane. 4) Avem sentimentul 
interior că toate percepțiile noastre asupra obiectelor se fac în noi fără 
noi, ba chiar în ciuda noastră, când ochii ne sunt deschişi și le privim. 
Ştiu, de pildă, că atunci când soarele e la orizont nu-i mai mare decât 
atunci când e la zenit $1 chiar $1 că proiecția lui care se înscrie pe nervul 
meu optic este puţin mai mică; şi totuşi, în ciuda cunoștințelor mele, îl văd 
mai mare. Cred că este de un milion de ori mai mare decât pământul! şi 
îl văd incomparabil mai mic. Dacă mă plimb dinspre asfinţit spre răsărit 
privind luna, văd că ea înaintează în aceeaşi parte ca mine, însă, cu toate 
acestea, ştiu că va аѕћп la apus. Ştiu că, aşa cum este ea zugrăvită în 
ochiul meu, înălțimea imaginii unui om care se află la zece paşi de mine 
este mai mică decâtatunci când el se apropie la cinci paşi şi totuşi îl văd 
ca având aceeaşi înălțime: şi toate acestea independent de cunoașterea 
legilor care organizează percepțiile pe care le avem asupra acestor 
obiecte: căci mulți oameni, care văd mai bine obiectele decât cei ce ştiu 
optică, nu cunosc aceste legi. Se vădeşte aşadar că nu sufletul dă această 
varietate de percepții pe care le are asupra obiectelor de îndată се des- 
chide ochii în mijlocul unui câmp. 

CHINEZUL: Atunci, trebuie cu necesitate că ele sunt date de Li. 

СКЕЅТІМОТІ: Desigur, fără îndoială, dacă prin Li înţelegeţi o Fiinţă 
infinit de puternică, de inteligentă, acționând mereu uniform, într-un 
cuvânt, Fiinţa infinit perfectă. Luaţi seama mai ales la două lucruri. Pri- 
mul, că în mod necesar cauza tuturor percepțiilor pe care le avem asupra 
obiectelor trebuie să cunoască la perfecțiune geometria şi optica, felul în 


! Exagerare pe care Malebranche о face şi în Entretiens sur la métaphysique et 
la religions [Dialoguri asupra metafizicii şi religiei], 1696, X, I, în Malebranche 
CEuvres, vol. ЇЇ, Р р. 850. Aşa cum ne spune autorul în a 16-a Lămurire a Cercetării 
asupra adevărului [XVF Eclaircissement], informaţiile sale despre Soare provin din 
lucrarea lui Philippe Villemot, Nouveau système ou nouvelle explication du mouve- 
ment des planetes, Lyon, 1707. 

care ochii și membrele corpului tuturor oamenilor sunt alcătuite şi diversele 
schimbări care se petrec în ele în fiecare clipă, mă refer aici cel puţin la 
cele ce sunt chemate să orânduiască percepțiile noastre. Apoi, că această 
cauză gândeşte cu atâta potrivire $1 iuțeală, încât se vede că este infinit 
inteligentă, calitate ре care voi o refuzaţi lui Li şi că ea descoperă dintr-o 
simplă privire consecințele cele mai îndepărtate ale principiilor după 
care acționează fără încetare în toţi oamenii, şi toate acestea într-o clipă. 

Pentru a vă lămuri mai bine aceste gânduri ale mele, să presupunem 
că eu însumi îmi dau percepţia distanţei unui obiect, care ar fi la doar 
trei sau patru picioare de mine, ar trebui atunci ca eu să ştiu geometrie, 
felul în care sunt alcătuiți ochii mei, schimbările care se petrec în ei şi 
să raționez în consecinţă. Prin cunoaşterea pe care o am despre ochii 
mei, ştiu ce distanţă este între ei. Ştiu de asemenea, din situarea lor. cele 
două unghiuri ale căror axe diferite se întâlnesc în acelaşi punct al obiec- 
tului, iar linia lor comună este dată de distanţa dintre ochii mei. lată dec: 
trei lucruri cunoscute într-un triunghi, baza sa $1 două unghiuri. Aşadar. 
perpendiculara trasă din punctul obiectului pe mijlocul distanţei dintre 
ochii mei, care marchează îndepărtarea de obiectul care îmi este în mod 
direct opus, poate fi cunoscută prin cunoștințele mele de geometrie. 
Pentru că această ştiinţă mă învaţă că un triunghi este determinat când 
o latură este dată împreună cu două unghiuri şi că de aici pot deduce 
ceea ce caut. Dar dacă aş închide un ochi, cum nu ar mai fi decât două 
lucruri cunoscute, distanța dintre ochi $1 un unghi, triunghiul ar fi nede- 
terminat și, în consecinţă, nu aș mai putea prin acest mijloc să apercep 
distanța până la obiect. Aș putea-o cunoaște printr-un altul, mai puţin 
exact, după cum urmează. Presupunând că ştiu ceea ce se întâmplă în 
ochii mei, cunosc mărimea imaginii ce se desenează pe fundul ochiului 
meu. Or, optica mă învaţă că cu cât obiectele sunt mai îndepărtate, cu 
atât imaginile sau proiecţiile lor sunt mai mici. Deci prin mărimea ima- 
ginii trebuie să judec că obiectul, a cărui mărime obișnuită o cunosc de 
altfel cu aproximaţie, se află cam la cutare distanță. Dar acest mijloc 
nefiind atât de exact, trebuie să mă folosesc de amândoi ochii pentru a 
cunoaște cu mai mare exactitate distanța până la obiect. La fel, când un 
om se apropie de mine, judec prin mijloacele de mai sus sau prin altele 

asemănătoare că distanţa între el şi mine se micşorează: însă cum prin 
cunoașterea ре care o am despre ceea ce se întâmplă în ochii mei ştiu că 
proiecția care se înscrie pe fundul ochilor mei se mărește pe măsură ce 
el se apropie, și cum optica mă învaţă că înălțimile imaginilor obiectelor 
depind în mod proporţional de distanţele lor, eu judec pe bună dreptate 
că trebuie să-mi dau asupra acestui om o percepție de mărime mereu 
egală, deși imaginea lui scade fără încetare pe nervul meu optic. Când 
privesc un obiect, iar proiecția care se formează pe fundul ochiului meu 
îşi schimbă fără încetare locul, trebuie să observ că acel obiect este în 
mişcare. Dar dacă eu merg şi în acelaşi timp îl privesc, cum știu și can- 
titatea de mişcare ре care mi-o dau, deşi imaginea acestui obiect îşi 
schimbă locul pe fundul ochilor mei, eu trebuie să-l văd nemișcat; dacă 
nu cumva mișcarea pe care ştiu că mi-o dau mergând nu ar fi proporțională 
cu schimbarea de loc pe care ştiu că imaginea acelui obiect îl ocupă pe 
nervul meu optic. 

Este evident că, dacă nu cunoşteam în mod exact mărimea proiecţiilor 
care se trasează pe nervul optic, situarea $1 mișcarea corpului meu şi пісі 
nu ştiam dumnezeieşte, ca să spun aşa, optica şi geometria, când ar fi depins 
de mine să formez în mine percepțiile obiectelor, nu aș fi putut niciodată 
să apercep distanţa, figura, situarea şi mișcarea niciunui corp. Așadar, este 
necesar ca pricina tuturor percepţiilor pe care le am când deschid ochii în 
mijlocul unui câmp să știe cu precizie toate acestea, deoarece toate 
percepțiile noastre nu sunt orânduite decât în acest fel. Prin urmare, regula 
invariabilă a percepţiilor noastre este o geometrie sau o optică perfectă, iar 
ceea ce se petrece în ochii noștri și în situarea și mișcarea corpului nostru 
este doar cauza ocazională sau naturală. Căci, de pildă, dacă sunt transpor- 
tat cu o mişcare atât de uniformă, cum se întâmplă uneori când suntem pe 
un vas, încât nu simt deloc mișcarea, mi se va părea că țărmul se mişcă. 
La fel, dacă privesc un obiect printr-o lentilă convexă sau concavă, care 
mărește sau micșorează imaginea care se înscrie pe ochi, îl voi vedea mereu 
mai mare sau mai mic decât este; şi chiar dacă, de altminteri, ştiu mărimea 
obiectului avut în vedere, nu voi avea niciodată o percepție sensibilă asupra 
lui decât proporţională cu imaginea care se formează în ochi. Toate acestea 
sunt astfel deoarece Dumnezeul pe care-l slăvim, Creatorul sufletelor 


Convorbirea unui filosof creștin cu un filosof chinez 49 


51 al corpurilor noastre, pentru a uni laolaltă cele două substanţe din care 
omul este alcătuit, şi-a făcut o lege generală să ne dea în fiecare clipă toate 
percepțiile obiectelor sensibile pe care ar trebui să ni le dăm noi înşine dacă, 
ştiind în mod perfect optica $1 geometria, precum $1 ceea ce se întâmplă în 
ochii noștri și în restul corpului, am putea, în plus de acestea $1 doar 
ca urmare a acestei cunoașteri, să acționăm în noi înșine $1 să producem 
aici toate senzațiile noastre în raport cu aceste obiecte. Dar Dumnezeu, 
făcându-ne ca să ne îngrijim de el şi de îndatoririle noastre către el, a donit 
să ne înveţe fără trudă din partea noastră, pe calea scurtă $1 sigură a senza- 
iilor, tot ceea ce ne este necesar pentru conservarea vieții, nu doar prezenţa 
şi situarea obiectelor care ne înconjoară, ci $1 diversele lor calităţi, fie ele 
trebuincioase sau dăunătoare. 

Acum, se cade să acordaţi o atenţie temeinică multitudinii senzațiilor 
pe care le avem asupra obiectelor sensibile, nu doar prin vedere, ci și prin 
celelalte simţuri: iuțelii cu care se produc în noi, exactităţii cu care ne aduc 
vești, diverselor grade de forță sau vivacitate ale acestor senzaţii, potrivite 
nevoilor noastre, nu doar în domnia voastră sau în mine, ci în toţi oamenii 
51 aceasta în fiece clipă. Luaţi, în sfârşit, seama la regulile de neschimbat 
$1 la legile generale ale tuturor регсер{Шог și minunaţi-vă de inteligența 
şi puterea infinită ale lui Dumnezeului pe care noi îl slăvim, de statomnicia 
purtării sale, de bunătatea sa pentru oameni, de grija lui faţă de nevoile lor 
privitoare la viaţa de acum. Dar bunătatea părintească pe care religia noas- 
{га ne învaţă că el о are pentru copiii lui este peste toate acestea! Un făurar 
îşi iubește, fără îndoială, infinit mai mult copilul decât lucrarea. 

CHINEZUL: Mi se pare că doctrina voastră se aseamănă foarte mult 
cu cea a școlii noastre și că între Li şi Dumnezeul ре care îl slăviţi există 
destule asemănări. Poporul acestei țări este idolatru: invocă piatra și 
lemnul sau anumite zeități particulare despre care-şi închipuie că sunt 
în stare să-l ajute. Gândeam de asemenea că acest Domn al cerului, pe 
care-l numiţi Dumnezeul vostru, era din aceeași spiță, mai excelent şi 
mai puternic decât cel al poporului, dar tot un Dumnezeu închipuit. Dar 
văd că religia voastră merită cercetată mai temeinic. 

CREȘTINUL: Comparaţi așadar fără prejudecată doctrina voastră cu 
a noastră. Și sunteţi silit să o faceţi. cu atât mai mult cu cât fericirea 

voastră veşnică depinde de această cercetare. Religia pe care noi o urmăm 
nu este rod al minţii noastre. Noi am primit învățătura ei de la acest adevăr 
atotstăpânitor pe care-l numiţi Li şi pe care el а confirmat-o printr-un număr 
mare de minuni, pe care domniile voastre le privesc ca pe nişte fabule, din 
cauza prejudecăţilor venite din caracterul sublim al cunoştinţelor voastre. 
Mă străduiesc să vă scot din aceste amăgiri prin raționamente omeneşti. 
Dar să nu credeţi că credinţa noastră depinde de ele. Ea este sprijinită pe 
autoritatea divină şi arătată oamenilor după putinţa lor de cuprindere. 


[Ordinea divină] 


Domnia voastră zice că Li este adevărul atotstăpânitor. Și eu o spun, 
dar iată cum înţeleg aceasta. Dumnezeu, Fiinţa infinit perfectă, cuprin- 
zând tot ceea ce are realitate sau perfecţiune, după cum am dovedit-o şi 
explicat-o deja, îşi arată puterea atingându-mă prin realităţile sale efici- 
ente, căci nimic din Dumnezeu nu-i neputinţă; adică atingându-mă prin 
esenţa sa, în măsura în care ea este participabilă de către toate fiinţele, 
îmi descoperă sau îmi reprezintă toate fiinţele.! Zic atingându-mă, căci 
cu toate că mintea mea este capabilă să gândească sau să aperceapă, ea 
nu poate apercepe decât ceea ce o atinge sau o modifică: iar măreţia sa 
constă în aceea că numai Creatorul ei poate acţiona nemijlocit în ea. Doar 
în adevăratul Li se află viaţa celor inteligente, strălucirea care le luminează. 
Însă oamenii neciopliți şi robi ai poftelor trupești nu înțeleg aceasta. lată 
de ce spun că adevăratul Li este adevărul atotstăpânitor: el cuprinde în 
esenţa sa, ca imperfect imitabilă într-o infinitate de feluri, ideile sau 
arhetipurile tuturor ființelor, iar el ne face să vedem aceste idei. Înde- 
părtaţi aceste idei şi ați îndepărtat şi adevărurile, căci este evident că aceste 
adevăruri nu sunt decât raporturile care există între idei. Dumnezeu este 


! Descriere a producerii cunoaşterii în urma legăturii minții omenești cu divini- 
tatea, citată de jurnalistul de la Trevoux în ambele articole dedicate Convorbirii. 

2 Întinderea fiind esența lucrurilor naturale, tot ceea ce putem ști despre realita- 
tea fizică se rezumă la raporturi de distanță succesive sau permanente, respectiv la 
figuri şi la mișcări (Cercetare asupra adevărului, Cartea 1-а, cap. X, І, Œuvres I, p. 90). 

adevărul atotstăpânitor $1 în acest sens, că nu ne poate înşela, nu-și poate 
încălca legămintele etc. Dar nu-i necesar să ne oprim la aceste înțelesuri 
felurite care ne îngăduie să zicem că Dumnezeu este adevărul atotstăpânitor. 

Spuneţi-mi acum: în се fel înțelegeţi că Li este adevărul? Dar барар 
de seamă că acest cuvânt, adevăr, nu înseamnă decât raport. Căci 2 şi 
cu 2 fac 4 nu este un adevăr decât pentru că există un raport de egalitate 
între 2 şi 2 şi 4. La fel, 2 şi cu 2 nu fac 5 nu este un adevăr decât pentru 
că există un raport de inegalitate între 2 și 2 $1 5. Ce înţelegeţi, așadar, prin 
adevăr atotstăpânitor sau raport atotstăpânitor? Ce реп de fiinţă este? Ce 
realitate găsiți domnia voastră într-un raport sau un raport atotstăpânitor? 
Dacă un corp este de două ori cât altul, eu concep că are mai multă rea- 
litate. Dar dacă luaţi realitatea corpurilor, le luaţi raportul. Raportul care 
există între corpuri nu este până la urmă altceva decât corpurile însele. 
Prin urmare, Li-ul nu poate fi adevărul atotstăpânitor, decât pentru că, 
fiind infinit perfect, cuprinde în simplitatea esenței sale ideile tuturor 
lucrurilor pe care le-a creat și pe care le poate crea. 

Domnia voastră spune că Li nu poate subzista decât în materie. Nu 
cumva pretindeţi că nu constă decât în feluritele figuri pe care le au 
corpurile care alcătuiesc universul $1 că Li nu este decât ordinea $1 rân- 
duiala dintre ele? Li-ul vostru n-ar fi mare lucru dacă ar consta doar în 
aceasta. Iar materia însăși, cea mai demnă de dispreţ dintre substanţe, ar 
fi deasupra acestui Li, despre care spuneţi totuşi atâtea lucruri minunate. 
Căci, cu siguranță, substanţa face mai mult decât diversele ei așezări, 
ceea ce nu piere este mai presus de ceea ce piere. 

CHINEZUL: Prin Li noi nu înţelegem simpla așezare a materiei, ci 
înțelepciunea atotstăpânitoare ce rânduieşte într-o ordine minunată 
părțile materiei. 

CREȘTINUL: Prin aceasta doctrina voastră se aseamănă cu a noastră. 
Dar de ce să spuneți cu atâta tărie că Li nu subzistă deloc în sine însuși 
51 că nu poate subzista decât în materie: că nu are inteligenţă, că nu ştie 
nici ce este el însuşi, nici ce face el însuşi? Ceea ce ne împinge să 


Explicaţia dată aici de filosoful creştin pune în evidenţă şi dezvoltarea necarteziană 
a gândirii lui Malebranche: aceste idei de raporturi nu sunt în mintea omenească, ci 
în cea universală, divină. 

judecăm că voi credeţi că Li nu-i decât figura $1 felul aşezării corpurilor, 
căci figura $1 aşezarea corpurilor nu pot subzista fără corpurile însele $1 
sunt lipsite de inteligență. Rotunjimea unui corp, de pildă, nu-i, desigur, 
decât corpul într-un anume fel, $1 ea nu ştie ce este ea însăși. Când vedeţi 
o lucrare frumoasă, spuneți că acolo sălășluieşte Li. Dacă vreți să spuneţi 
prin asta că cel care a alcătuit-o a fost luminat de Li, de înţelepciunea 
atotstăpânitoare, atunci gândiţi ca noi. De vreţi să ziceţi că ideea ре care 
o are făurarul asupra lucrării sale este în Li şi că această idee este cea 
care l-a luminat pe făurar, ne învoim. Însă de sfărâmăm lucrarea, ideea 
ce-l luminează pe făurar dăinuie în continuare. Li nu subzistă, așadar, în 
felul așezării părţilor din care e compusă lucrarea și, din aceeaşi pricină, 
nici în aşezarea părților creierului făuritorului. Li este o lumină comună 
tuturor oamenilor, iar toate aceste aşezări ale părților de materie sunt 
doar modificări particulare. Ele pot pieri şi se pot schimba: numai Li este 
veșnic $1 nemișcat. El subzistă aşadar în sine însuşi, nu doar independent 
de materie, ci independent de inteligenţele cele mai sublime care primesc 
de la el desăvârșirea naturii lor şi înălțătoarele lor cunoştinţe. De ce îl 
coborâţi deci ре Li, înţelepciunea atotstăpânitoare, până la a susține că 
el nu poate dăinui fără materie? Dar vă zic încă o dată: dacă înţeleg ce 
spuneți, sunt aici nişte paradoxuri tare nepotrivite! Li al vostru nu-i defel 
inteligent. Este înțelepciunea atotstăpânitoare şi nu ştie nici ce е, nici ce 
face. Luminează toți oamenii, le dă înţelepciune şi înţelegere, dar el 
însuşi nu-i înțelept. Cu siguranţă că el așază părțile materiei spre anumite 
scopuri: pune în om ochii către creștet, ca să vadă mai departe, dar fără 
să o ştie, ba chiar fără să o vrea, căci nu acţionează decât prin forța oarbă 
a naturii sale binefăcătoare.! lată ce am auzit că aţi gândi despre Li. Așa 
îl cinstiţi pe acela de la care aveți toate cele ce sunteţi? 

CHINEZUL: Spunem că Li este înţelepciunea atotstăpânitoare şi 
dreptatea atotstăpânitoare, dar din respect pentru el nu îndrăznim să zicem 
că-i înțelept sau drept. Căci înțelepciunea $1 dreptatea sunt cele care te 
fac înțelept sau drept: şi, prin urmare, înțelepciunea e deasupra înţeleptu- 
lui, iar dreptatea, mai presus de cel drept. Cum puteți, așadar, să spuneți 


' Exceptând calificativul „binevoitoare”, avem o ilustrare a spinozismului. 

despre Dumnezeul vostru, despre Fiinţa infinit perfectă, că este înţelept? 
Căci înțelepciunea care l-ar face înţelept ar fi mai perfectă decât el, deoa- 
rece de la ea şi-ar trage perfecțiunea. 

CREȘTINUL: Fiinţa infinit perfectă este înțeleaptă. Dar își este sieşi 
propria înțelepciune; este chiar înțelepciunea. Nu este înțeleaptă printr-o 
înțelepciune pripășită în еа şi părelnică: își este sieși propria lumină, dar 
şi lumina саге lucește în toate inteligenţele. Este dreaptă, dar este și 
dreptatea esenţială și originară. Este bună, dar este și bunătatea însăși. 
Este tot ceea ce este în mod necesar şi independent de orice altă ființă, 
iar toate celelalte fiinţe îşi trag din ea tot ceea ce au ca realitate şi per- 
fecțiune: căci Fiinţa infinit perfectă îşi este sieși suficientă, iar toate cele 
făcute de ea au fără încetare nevoie de ea. 

CHINEZUL: Altfel spus, înţelepciunea atotstăpânitoare ar fi ea insâşi 
înțeleaptă. Mi se pare evident că aceasta se contrazice pe sine: câci 
calităţile şi formele sunt diferite de subiecte. O înţelepciune înţeleaptă! 
Cum vine asta? Înţelepciunea te face înţelept, dar nu este și еа înțeleaptă. 

CREȘTINUL: Văd prea bine că vă închipuiţi că există forme şi cali- 
tăți abstracte $1 că acestea nu sunt formele $1 calităţile niciunui subiect: 
că există o înţelepciune, o dreptate, o bunătate abstractă care nu este 
înțelepciunea niciunei fiinţe. Abstracţiile domniei voastre vă amăgesc: 
cum adică, credeţi că există o figură abstractă, o rotunjime, de pildă, care 
face rotundă o băşică şi fără de care un corp ale cărui puncte ale suprafeţei 
sunt la distanţe egale de centru nu ar fi rotund? Când fac dreptate lui Li 
spunând despre el că este independent de materie, înțelept, drept, atot- 
puternic, într-un cuvânt, infinit de desăvârşit şi că-l slăvesc în această 
calitate, gândiţi că nu am aici dreptate, independent de dreptatea voastră 
abstractă $1 închipuită, iar prin asta îi acord lui Li cinstea ce i se datorează? 
Abstracţiunile vă amăgesc încă o dată. Dar trebuie să vă explic cum 
anume concep că Dumnezeu își este sieşi propria înţelepciune $1 în се 
sens este și a noastră. 

Dumnezeul pe care noi îl slăvim este Fiinţa infinit perfectă, după cum 
v-am explicat, şi a cărui existență v-am dovedit-o. Or, cunoașterea de sine 
este o perfecțiune. Aşadar, Fiinţa infinit perfectă se cunoaște pe sine în 
felul cel mai perfect. Și, prin urmare, cunoaşte de asemenea toate felurile 


54 Nicolas Malebranche 


în care esenţa sa infinită poate fi în chip imperfect participată sau imitată 
de către toate fiinţele particulare și finite, fie create, fie posibile: vasăzică, 
ea vede în esenţa ei ideile sau arhetipurile tuturor acestor ființe. Or, Fiinţa 
infinit perfectă este și atotputernică, deoarece atotputernicia este o per- 
fecţiune. Deci poate să vrea $1, prin urmare, să creeze aceste fiinţe. Ast- 
fel, Dumnezeu vede în esenţa sa infinită esenţa tuturor fiinţelor finite, 
vreau să spun ideea sau arhetipul tuturor acestor ființe. Vede de asemenea 
existenţa lor $1 toate felurile lor de a exista prin cunoaşterea propriilor 
voințe, pentru că aceste voințe le dau ființă. Așadar, Fiinţa infinit perfectă 
îşi este sieşi propria înţelepciune: nu își ia cunoștințele decât de la ea însăși. 
Iar de cunoaște materia pe care o așază cu atâta meșteșug în raport cu 
{еше pe care şi le propune, după cum se arată limpede în alcătuirea 
animalelor şi plantelor, o cunoaște pentru că a făcut-o. Căci dacă materia 
ar fi eternă, nu ar fi alcătuit atâtea lucrări uimitoare, deoarece nu ar fi avut 
nicio cunoaştere asupra ei, Fiinţa infinit perfiectă neputând avea cunoştinţe 
decât de la sine. Vedeţi deci în ce fel Dumnezeu este înțelept şi cum își 
este sieşi propria înţelepciune. 

Dumnezeu este de asemenea înţelepciunea noastră $1 autorul cunoş- 
tințelor noastre, pentru că el singur lucrează în mod nemijlocit în minţile 
noastre şi le dezvăluie ideile prin care cuprinde fiinţele pe care le-a creat 
51 pe care le poate crea: asta pentru că ne atinge mintea prin substanța sa 
mereu eficientă, nu după tot ceea ce este ea, ci doar după ceea ce face 
ca ea să fie reprezentativă pentru ce se află în vederile noastre. Pentru a 
vă ușura calea spre cele ce vreau să spun: închipuiți-vă că planul acestui 
zid este vizibil în mod nemijlocit $1 prin el însuși, având puterea de a 
acţiona asupra minţii voastre $1 să se facă văzut de ea. V-am dovedit că 
nu este adevărat: căci există o diferenţă infinită între corpurile pe care 
le vedem în mod nemijlocit şi direct, vreau să spun, între ideile corpu- 
rilor sau corpurile inteligibile $1 corpurile materiale, cele pe care le pri- 
vim aţintindu-ne ochii spre ele. Să presupunem, zic, că planul acestui 
zid este capabil să acţioneze asupra minţii voastre şi să se facă văzut de 
către ea. Este limpede că ar putea să vă facă să vedeţi tot felul de linii 
curbe $1 drepte $1 tot felul de figuri fără să priviţi planul. Căci dacă pla- 
nul v-ar atinge doar ca linie şi o anume linie, iar restul planului nu v-ar 

atinge şi ar deveni perfect transparent, aţi vedea linia fără să vedeţi pla- 
nul, deşi nu aţi fixa linia decât înăuntrul planului şi prin acţiunea planului 
asupra minţii voastre: pentru că, într-adevăr, acest plan cuprinde reali- 
tatea feluritor linii, fără de care nu ar putea să vi le reprezinte în el însuşi. 
Astfel, Dumnezeu, Fiinţa infinit perfectă, cuprinzând în mod eminent în 
el însuşi tot ceea ce este realitate sau perfecţiune în toate ființele, poate 
să ni le reprezinte, atingându-ne prin esenţa sa, nu luată în mod absolut, 
dar luată relativ la aceste fiinţe, deoarece esenţa sa infinită cuprinde tot 
ceea ce este realitate veritabilă în toate fiinţele finite. Astfel, doar Dum- 
nezeu lucrează în chip nemijlocit în sufletele noastre, doar el este viața 
noastră, lumina noastră, înțelepciunea noastră. Dar nu ne dezvăluie acum 
în el decât ştiinţele omeneşti și tot ceea ce este trebuincios obștii și con- 
servării vieții prezente, fie ca urmare a atenţiei noastre, fie ca urmare a 
legilor generale ale uniunii dintre suflet şi corp. A ţinut să ne înveţe ceea 
ce are legătură cu viaţa viitoare prin Verbul său, care s-a făcut om şi care 
ne-a învăţat religia pe саге о mărturisim. Vedeţi, aşadar, că пи înjosim 
înțelepciunea atotstăpânitoare, adevăratul Li, susținând că este înţelept; 
deoarece el este pentru sine înțelepciunea sa $1 lumina sa și singura lu- 
mină a minţilor noastre. Dar dacă Li nu s-ar cunoaşte pe sine însuşi $1 
nu ar şti ceea ce face; dacă nu ar avea nici voinţă, nici libertate; dacă ar 
face totul ре lume dintr-un avânt orb şi necesar, oricât de desăvârşite аг 
fi lucrările sale, prin subjugarea în care-l puneţi faţă de materie, nu văd 
de ce ar merita laudele pe care i le aduceți. 

CHINEZUL: Văd prea bine că nu este contradicţie în felul în care 
explicaţi că Dumnezeu este înţelept $1 totodată înțelepciunea însăși. Dar 
noi îl mai concepem pe Li ca ordine neschimbătoare, lege eternă, regula 
$1 dreptatea însăși. Cum îl mai potriviţi pe Li cu Dumnezeul vostru? Cum 
va fi el drept şi în același timp dreptate și regulă? Învățaţii noştri nu ştiu 
nici măcar dacă Dumnezeul vostru există: însă toată lumea ştie prea bine 
că există o lege eternă, o regulă nestrămutată, o dreptate atotstăpânitoare 
mult deasupra Dumnezeului vostru, dacă el este drept, deoarece nu poate 
fi drept decât prin ea. Li al nostru este o lege atotstăpânitoare căreia chiar 
Dumnezeul vostru trebuie să i se supună. 

CREȘTINUL: Abstracţiunilei: voastre încă vă mai ademenesc. Ce soi 
de ființă este această lege sau această regulă? Cum subzistă еа în materie? 
Cine este legiuitorul? Este veşnică, îmi spune domnia voastră. Concepeţi 
deci că $1 legislatorul este etern. Este necesară şi de nestrămutat, mai 
ziceţi: atunci spuneţi că şi legislatorul este necesar și că nu are libertatea 
nici de a alcătui, nici de a urma sau a nu urma această lege. Сопсере că 
legea nu este de nestrămutat şi veşnică decât pentru că se află înscrisă, ca 
să spunem așa, cu caractere eterne în ordinea imuabilă a atributelor sau 
perfecțiunilor legislatorului, Fiinţei eterne $1 necesare, Fiinţei infinit per- 
fecte. Dar să nu spuneți că еа subzistă în materie! lată ce vreau să spun. 

Fiinţa infinit perfectă se cunoaște în mod perfect, se iubeşte pe sine 
fără opreliști și prin necesitatea firii sale. Nu puteţi concepe altfel Fiinţa 
infinit perfectă. Pentru că voinţa ei nu este ca în noi: o impresie care îi 
vine de aiurea. Voința ei nu poate fi decât iubirea naturală pe care şi-o 
poartă sieși şi divinelor sale perfecțiuni. Urmează de aici că preţuieşte 
ŞI iubește cu necesitate mai mult fiinţele care participă mai mult la desă- 
vârşirile sale. Preţuieşte $1 iubește mai mult omul, de pildă, decât calul; 
omul virtuos, care îi seamănă, decât pe cel vicios, care desfigurează 
chipul pe care-l are de la divinitate, căci noi știm că Dumnezeu a creat 
omul după chipul și asemănarea sa. Rânduiala veșnică, de nestrămutat 
$1 necesară care există între perfecţiunile pe care Dumnezeu le cuprinde 
în esenţa sa infinită, la care participă în mod inegal toate fiinţele, este, 
aşadar, legea eternă și neschimbătoare. Chiar și Dumnezeu este obligat 
să o urmeze, însă rămâne independent, căci nu este obligat să o urmeze 
decât pentru că nu poate nici să rătăcească, nici să se dezmintă, să-i fie 
rușine de ceea ce este, să înceteze să se prețuiască şi să se iubească, să 
înceteze să mai preţuiască $1 iubească lucrurile în măsura în care participă 


! Această critică a abstracțiunilor întâlneşte critica „universalelor” întreprinsă de 
Spinoza (Etica, II, prop. 40, nota 1): finitudinea omenească, raportată la un număr 
mare de indivizi aparținând aceleiaşi noţiuni, produce imagini confuze pe care le 
consideră noțiunile generale sau universale: „от”, „cal”, „câine”. Abstracţiile sunt 
aceste imagini confuze pe care fiecare şi le reprezintă conform propriei experienţe 
şi diferit de ceilalți, sursă a nenumărate dispute filosofice. Ideile la Malebranche, ca 
şi la Spinoza, nu sunt însă abstracții, ci moduri ale Fiinţei. 

la esenţa lui. Nimic nu-l silește să urmeze această lege decât excelența 
de nestrămutat şi nemărginită a fiinţei sale, excelență pe care o cunoaşte 
în chip desăvârşit şi o iubeşte fără oprelişti. Dumnezeu este, aşadar, drept 
în mod esenţial şi dreptatea însăşi, regula neschimbată a tuturor minţilor 
care se strică dacă încetează să se conformeze regulii, adică dacă 
încetează să prețuiască şi să iubească toate lucrurile în proporţia în care 
sunt de prețuit şi de iubit, în proporţia în care participă mai mult la per- 
fecțiunile divine. 

Cum în Fiinţa infinit perfectă sau, pentru a vorbi ca domnia voastră, 
în Li, vedem toate adevărurile sau toate raporturile dintre ideile veşnice 
şi nemişcate pe care ea le cuprinde, este clar că vedem în ea atât rapor- 
turile de perfecțiune, cât şi simplele raporturi de mărime; atât raporturile 
care potrivesc în acelaşi timp judecăţile minţii $1 mișcările inimii. cât şi 
pe cele саге nu potrivesc decât judecăţile minţii; într-un cuvânt, atât 
raporturile care au forță de lege, cât şi ре cele care sunt pur speculative. 


! Raporturile de perfecțiune sunt între lucruri a căror natură diferită nu admite o 
măsură comună, pe când raporturile de mărime sunt între lucrurile care pot fi măsurate 
după acelaşi criteriu. Ultimele, raporturile de mărime, sunt ideile matematice care 
reglează măsura lucrurilor, în vreme ce raporturile de perfecțiune sunt şi legi invio- 
labile ale lumii spirituale. Calculele și măsurătorile pe care le stabilesc raporturile 
de mărime nu implică decât mintea, sunt pur speculative în sensul în care nu suscită 
nicio mişcare sufletească, nici iubire, nici ură. Dimpotrivă, inegalitatea raportului 
de perfecţiune dintre om și cal, conform căruia omul este superior cabalinelor, implică, 
pe lângă adevăr şi iubire pentru Creator, şi iubirea pentru sine. Cele două tipuri de 
raporturi sunt explicitate mai pe larg de Malebranche în lucrarea sa Meditation 
chrétiennes et metaphysiques [Meditaţii creștine şi metafizice], unde însăşi înțe- 
lepciunea divină este pusă în scenă și care se adresează astfel cititorului: ,„...Eu sunt 
rânduiala, regula, legea de neclintit şi necesară a Dumnezeului, Tatăl meu și a tutu- 
гог mințiilor create. Tu trebuie să ştii că între ideile inteligibile pe care le cuprind 
există raporturi de mărime şi raporturi de perfecţiune. Raporturile de mărime sunt 
între idei ale ființelor de aceeaşi natură, ca între ideea unui stânjen şi cea a unui picior 
[unitate de măsură], iar ideile numerelor măsoară sau exprimă exact aceste raporturi, 
afară de cazul în care este vorba de lucruri incomensurabile. Raporturile de perfecțiune 
sunt între ideile ființelor sau felurilor de a fi care au o natură diferită, ca între trup 
şi minte, între rotunjime și plăcere. Însă nu poți măsura exact aceste raporturi. Ajunge 
să ştii că mintea este mai perfectă sau mai nobilă decât corpul, fără să ştii cu cât. 51 
nu te vei mai îndoi, de ştii cum se cuvine să deosebești sufletul de trup și să faci 

Astfel, legea eternă este în Dumnezeu și Dumnezeu însuși, deoarece 
această lege nu este alcătuită decât din ordinea veşnică $1 de nemişcată 
а desăvârşirilor divine. lar oamenii sunt înştiinţaţi de această lege prin 
uniunea naturală, acum foarte slăbită!, pe care o au cu Rațiunea 
atotstăpânitoare, adică în măsura în care sunt raționali; $1, în plus, prin 
sentimentele de încuviinţare sau de învinuire prin care tot această rațiune 
le aduce mângâiere când dau ascultare legii ei, sau întristare când nu-i 
ascultă. Ei sunt convinşi că ea le este orânduită, dar pentru că oamenii 
au devenit prea nevolnici, proşti şi robi ai patimilor lor, într-un cuvânt, 
neputincioşi să intre în ei înşişi pentru a consulta cu atenţie această lege 
atotstăpânitoare şi pentru a o urma în mod statornic, ei au cu toții nevoie 
de luminile şi sprijinul SFINTEI NOASTRE RELIGII. Căci ea nu doar ne 
arată cu limpezime toate îndatoririle noastre, dar ne dă şi întregul ajutor 
trebuincios pentru a le duce la îndeplinire. 

Comparaţi, așadar, fără vreo prejudecată doctrina domniilor voastre 
asupra lui Li cu cea ре care tocmai v-am pus-o în față. Învăţaţii voştri 
erau foarte luminaţi — sunt de acord – dar erau oameni ca domnia voastră 
$1 ca noi. $1 noi ştim că există un Dumnezeu, o Fiinţă infinit perfectă, nu 
doar printr-o infinitate de dovezi în care credem, ci pentru că Dumnezeu 
însuși s-a făcut cunoscut autorilor Scripturilor noastre. Dar, lăsând acum 
deoparte autoritatea divină a Cărților noastre sfinte şi pe cea a învăţaților 
voştri, cercetaţi de este cu putință dacă acest Li al vostru, fără să devină 
al nostru, adică Fiinţa infinit perfectă, poate fi lumina, înțelepciunea, 
regula care luminează toţi oamenii. Am putea noi să vedem în el tot ceea 
ce vedem, dacă nu ar conţine în mod eminent realitatea? Am putea vedea 
într-un plan, dacă ar fi vizibil prin el însuşi, realități care nu sunt acolo? 
Nu este oare evident că ceea ce vedem în mod nemijlocit şi direct este 
altceva decât nimic $1 că a vedea nimic $1 a nu vedea deloc este acelaşi 
lucru? Cum aţi găsi domnia voastră în Li aceste spaţii infinite, mai precis 
cele pe care mintea domniei voastre le apercepe nemijlocit $1 despre care 


distincția între ceea ce pătimeşte trupul şi însușirile uimitoare ale minţii tale. (Medi- 
tation IV, Ш în Œuvres П, Vol. II., pp. 224-225.; aceeași idee în Entretiens..., VIII, 
XIII, Jbid., pp. 817-819). 

! Cunoaşterea şi trăirea ordinii sunt slăbite acum de păcatul originar. 

ştie că nu au margini: căci nu vorbesc despre acele spaţii materiale pe 
care nu le vedem în ele însele şi pe care, prin urmare, am putea să le 
vedem sau mai degrabă să credem că le vedem, fără ca ele să fie, şi 
cărora totuși le atribuiți o existenţă eternă care nu convine, desigur, de- 
cât ideii lor. Căci ideea acestor spaţii — sau spaţiile care sunt obiectul 
nemijlocit şi direct al minţii domniei voastre — sunt necesare şi eterne; 
deoarece ele nu sunt decât esenţa Fiinţei infinit perfecte ca reprezentativă 
pentru spaţiile materiale. Spuneţi, așadar, ca noi că adevăratul Li, care 
ne luminează în chip nemijlocit şi în care descoperim toate obiectele 
cunoștiinţelor noastre, este infinit perfect şi conţine în mod eminent іп 
simplicitatea desăvârșită a esenței sale tot ceea ce este realitate adevărată 
în toate fiinţele finite. 

Faceţi dreptate adevăratului Li, mărturisind cu bună-credinţă că este 
în mod esenţial drept; deoarece iubindu-şi cu necesitate esenţa. iubeşte 
şi toate lucrurile în măsura în care ele se apropie cât mai mult de per- 
fecțiune, deorece ele sunt cu atât mai perfecte cu cât participă mai mult 
la aceasta. Spuneţi cu tărie $1 că el este dreptatea însăşi, legea veşnică, 
regula de nestrămutat, deoarece această lege veşnică nu este decât ordi- 
nea statornică a perfecțiunilor ре care le cuprinde infinitatea $1 simpli- 
citatea esenței sale: rânduială care este chiar legea lui Dumnezeu, regula 
voinţei sale şi сеа a tuturor voinţelor create. Lepădaţi-vă de abstracțiile 
voastre şi de subtilitățile zadarnice ale învăţaţilor voştri. Formele şi cali- 
га Ше lor abstracte nu sunt nicăieri. Toate calitățile sunt doar niște feluri 
de a fi ale unor substanţe. Dacă noi îl iubim pe Dumnezeu mai presus 
de toate lucrurile $1 pe aproapele nostru ca pe noi înşine, prin aceasta vom 
fi drepți, fără a fi, dacă se poate spune aşa, pătrunşi de o formă abstractă 
de dreptate care nu dăinuie nicăieri. 

Credeţi că Li rânduieşte materia în această ordine frumoasă pe care 
o remarcăm în univers? Că el este cel ce dă animalelor şi plantelor tot 
ceea ce este necesar pentru conservarea şi răspândirea spiţei lor? Este, 
aşadar, limpede că lucrează în vederea anumitor scopuri. Totuşi, susțineți 
că nu-i înţelept şi inteligent şi că face toate acestea dintr-un avânt orb al 
naturii sale binefăcătoare. Ce dovadă puteți aduce pentru un paradox atât 
de anapoda? 

CHINEZUL: Iat-o! Dacă Li ar fi inteligent cum gândiţi, fiind binefă- 
cător prin natura lui, nu ar exista monştri şi nici neorânduială în univers. 
De ce ar face Li să se nască orb un copil cu doi ochi? De ce ar face să crească 
grâul pentru a prăpădi apoi recoltele prin urgii? O fiinţă infinit înţeleaptă 
şi inteligentă poate să-şi schimbe în orice clipă voia? Să facă şi să nimicească 
numaidecât ceea ce a făcut? Universul este plin de contradicții vădite: pe- 
cete a unui Li care îl stăpâneşte fără a fi înţelept sau inteligent. 

CREŞTINUL: Poftim! Cel ce ne-a dat ochi şi i-a pus către creştet nu 
a avut în intenţie ca noi să ne folosim de ei pentru a vedea şi pentru a 
privi cât mai departe? Nu a fost în vrerea $1 putinţa celui ce a dat aripi 
păsărilor ca ele să poată zbura? De ce nu spuneţi mai degrabă privitor la 
neorânduielile universului că prin mintea voastră mărginită nu cunoaşteţi 
diversele țeluri şi intenţii ale lui Li, a cărui înțelepciune este nemărginită.! 
Din aceea că universul este plin de lucrări care se contrazic, domnia 
voastră trage concluzia că Li nu este înţelept. Eu ajung pe cale demon- 
strativă la afirmaţia contrară. lată cum! 

Li sau, mai bine spus, Fiinţa infinit perfectă pe care o slăvesc, trebuie 
mereu să lucreze după ceea ce ea este, într-un fel conform însuşirilor 
sale şi sub pecetea acestora. Căci, luaţi seama, nu are şi nu poate avea 
altă lege şi alte reguli de purtare decât ordinea de nestrămutat a propri- 
ilor atribute. În mod necesar, în această ordine îşi află pricina sau regula 
care-l determină să acţioneze mai degrabă într-un fel decât în altul, căci 
nu se determină decât prin voinţa sa, iar voința sa nu este altceva decât 
iubirea pe care şi-o poartă sieşi şi perfecţiunilor sale dumnezeieşti. Nu 
este o impresie care-i vine din altă parte şi care-l duce în altă parte. Ceea 
ce vă spun este cu necesitate cuprins în ideea de Fiinţă infinit perfectă. 
Or, alcătuirea legilor generale ale comunicării mișcărilor, a legilor generale 


' Pentru început, avem de-a face cu o explicaţie clasică a răului: finitudinea 
cunoașterii omului nu poate vedea întregul perfiect al creaţiei, argument pe care îl 
găsim și în a IV-a Meditaţie metafizică a lui Descartes. Dar această explicaţie nu 
constituie decât un preambul. Așa cum vom vedea în continuare, Malebranche 
recunoaşte existenţa dezastrelor și a monştrilor. Existenţa lor este îngăduită ca gene- 
ralitatea legilor naturii stabilite de Dumnezeu, care face ca el să nu intervină decât 
foarte rar în cazuri particulare. Măreţia divinității este dată de universalitatea și 
simplitatea căilor sale de acţiune. 

ale uniunii dintre suflet şi corp şi a altora asemănătoare!, după ce au fost 
prevăzute toate urmările, poartă cu siguranță însemnul unei înţelepciuni 
51 al unei preştiinţe infinite, iar dimpotrivă, a acţiona în toate momentele 
prin vreri particulare, semne ale unei înţelepciuni $1 prevederi înguste, 
proprii nouă. Mai mult, a lucra prin legi generale înseamnă a purta în- 
semnul unei cauze generale, căci uniformitatea în purtare exprimă o 
cauză de nestrămutat. Acesta este un lucru limpede şi aduce dezlegare 
dificultăţilor domniei voastre. Li, spuneţi domnia voastră, prăpădeşte 
recoltele pe care le-a făcut să crească: aşadar, nu-i înțelept. El se contra- 
zice: facere şi nimicire fără încetare. Aşadar, își schimbă intenţia sau mai 
bine zis acţionează dintr-un avânt orb şi natural. Vă înșelaţi. Chiar dim- 
potrivă, pentru că Li urmează mereu legile foarte simple ale comunicăni 
mişcărilor, se formează furtunile care prăpădesc recoltele. pe care ploile 
produse de aceleaşi legi le făcuseră să crească. Fiindcă tot ceea ce se 
întâmplă în mod natural în materie nu este decât o urmare a acestor legi. 
Aceeași purtare produce efecte atât de diferite. Deoarece Dumnezeu 
nu-şi schimbă felul lucrării sale, urmând mereu aceleași legi, vedem în 
univers atâtea efecte care se contrazic. Din pricina simplităţii legilor sale, 
fructele sunt nimicite; însă rodnicia aceloraşi legi îndreaptă în curând 
răul pe care tot ele l-au făcut. Într-un cuvânt, aceste legi sunt alcătuite 
în aşa fel încât simplitatea şi rodnicia lor alăturate poartă în mai mare 
măsură însemnul atributelor divine decât orice altă lege mai rodnică, mai 
puţin simplă sau mai simplă, însă mai puţin rodnică. Dumnezeu nu se 
preacinsteşte doar prin excelența lucrării sale, ci şi prin simplitatea căilor 
sale, prin înţelepciunea $1 uniformitatea purtării sale. 

Dumnezeu a stabilit legile generale ale uniunii sufletului cu corpul: 
ca urmare a acestora, după feluritele impresii care se fac în creier, noi 
trebuie să fim înştiințați de prezenţa obiectelor sau de ceea ce i se întâmplă 
corpului nostru. În creierul unui om care şi-a pierdut un braţ se produce 


| Înşiruirea celor trei tipuri de legităţi — (1) a comunicării mişcărilor, care guvernează 
realitatea fizică, (2) a uniunii sufletului cu corpul, care guvernează existența practică 
(3) a uniunii sufletelor cu Rațiunea universală, numite aici „altele asemănătoare”, 
care guvernează cunoaşterea — descrie întregul sistem de legi ale naturii. Mai există 
pentru Malebranche și un alt domeniu teoretic, descris de legile graţiei. 

aceeaşi impresie ca atunci când ar avea o gută la degetul mic. La fel, se 
iveşte în creierul unui om care doarme impresia ре care i-o provoca tatăl 
său mort de puţină vreme. De unde vin toate acestea? Unul este înștiințat 
de prezenţa tatălui său, iar altul suferă încă de gută la un deget pe care 
nu-l mai are? De la Dumnezeu care nu vrea să-și compromită căile lucră- 
rii sale, nici să tulbure uniformitatea şi generalitatea purtării sale pentru 
a îndrepta neajunsuri mărunte. 

Ca urmare a aceloraşi legi, de îndată се un om vrea să-şi mişte braţul, 
el se mişcă, fără ca omul să ştie măcar ce trebuie făcut pentru a-l mișca. 
Se vede bine că scopul acestei legi este necesar conservării vieţii $1 socie- 
tăţii, însă cum se explică faptul că nu există abatere $1 că Dumnezeu, саге 
ne poruncește să ne facem pomană şi opreşte omorul, ajută $1 celui ce 
întinde mâna spre a-şi ajuta aproapele $1 celui ce-şi ucide dușmanul. Cu 
siguranță, Dumnezeu nu vrea să zădărnicească simplitatea şi generalitatea 
căilor sale şi lasă pentru ziua răzbunărilor lui pedepsirea samavolniciilor 
51 relelor prin care oameni se folosesc de puterea ce le este dată prin sta- 
bilirea legilor generale. 

Nu vă închipuiţi că lumea este cea mai desăvârşită lucrare ре care 
Dumnezeu o poate face, însă este cea mai desăvârşită pe care Dumnezeu 
o poate face pe căi atât de simple şi atât de înțelepte ca cele de care se 
folosește. Comparaţi, dacă puteți, lucrarea $1 căile, lucrarea întreagă de-a 
lungul vremilor şi toate căile ei; căci compusul lucrării întregi alăturate 
căilor sale arată cel mai mult însemnul atributelor divine, alese de Dum- 
nezeu. Deoarece nu s-a hotărât la o astfel de lucrare decât prin voinţa sa, 
urmărind temeiul şi legea sa, însă voinţa sa nu este altceva decât iubirea 
pe care şi-o poartă sieşi, iar temeiul şi legea sa nu este decât rânduiala 
de nestrămutat şi necesară care există între perfecțiunile Іш divine. Cum 
Fiinţa infinit perfectă îşi este sieşi de ajuns, ea este liberă să nu facă nimic. 
Dar nu-i este îngăduit să aleagă rău, vreau să spun să aleagă să-și propună 
ceva ce nu ar fi de-o infinită înțelepciune şi prin aceasta să dezmintă ceea 
ce ea este în mod veritabil. 

Nu umanizaţi divinitatea, nu judecaţi niciodată cu măsurile voastre 
Fiinţa infinit perfectă. Un om care zideşte o casă și care la puţine zile 
după aceea o culcă la pământ își arată foarte probabil, prin schimbarea 

purtării sale, nestatornicia, părerea de rău, lipsa lui de prevedere, pentru 
că nu acţionează decât prin voinţele sale sau din țeluri particulare $1 
mărginite. Dar cauza generală lucrează şi trebuie să lucreze fără încetare 
prin vreri generale $1 să urmeze cu exactitate legile înțelepte ре care $1 
le-a prescris după ce a prevăzut toate urmările. Aşa cum am spus, după 
се a prevăzut şi a vrut în mod pozitiv $1 direct toate efectele care fac 
lucrarea sa mai desăvârşită, căci în vederea urmărilor lor bune a dat ea 
aceste legi, iar pe cele rele doar le-a prevăzut şi le-a îngăduit, adică a 
vrut indirect ca ele să se întâmple. Pentru că aceste efecte nu le-a vrut 
sub nicio formă în mod direct: le-a vrut pentru că vrea fără niciun ocol 
să lucreze în conformitate cu ceea ce este $1 să păstreze în purtarea sa 
generalitatea şi uniformitatea care i se potrivesc şi care corespund 
însușirilor sale. Totuşi, când ordinea acestor atribute îi cere sau ii ingå- 
duie să acționeze prin voințe particulare, o face; cum s-a întâmplat їп 
instituirea sfintei noastre religii, căci ştim că ea a fost confirmată prin 
mai multe minuni. 

Principiul general al tuturor acestor lucruri este următorul: cauzele 
acţionează în conformitate cu ceea ce sunt ele. Prin urmare, pentru 
cunoaşterea lucrării lor, în loc să ne întoarcem asupra noastră, trebuie să 
privim ideea pe care o avem despre aceste cauze. Împăratul vostru are 
aceeaşi natură cu domnia voastră: totuși, în faţa aceleiaşi situaţii doar nu 
vă închipuiţi că trebuie să acţioneze la fel cu domnia voastră. Pentru că 
dacă se mândreşte mai mult cu rangul său decât cu natura, poate adopta 
planuri Іа care domnia voastră nu s-ar gândi niciodată. Întoarceți-vă asu- 
pra ideii de Fiinţă infinit perfectă dacă vreţi să ştiţi ceva din purtarea ei. 

Însă nu vedeţi oare că este, de altminteri, absolut necesar pentru păs- 
trarea spiței omenești $1 pentru așezarea societăţilor ca adevăratul Li să 
lucreze fără încetare în noi ca urmare a legilor generale ale uniunii din- 
tre suflet şi corp ale cărei cauze naturale sau ocazionale sunt feluritele 
preschimbări ce se petrec în cele două substanţe din care oamenii sunt 
alcătuiți. Să presupunem doar că Dumnezeu nu ne dă mereu aceleași 
percepții, atunci când în ochii sau în creierul nostru sunt aceleași impre- 
511, şi doar atâta ar ajunge să distrugă orice obşte. Un tată nu şi-ar mai 
cunoaşte odrasla, iar un prieten — tovarășul. O piatră ar fi luată drept 

pâine! şi, în general, totul s-ar afla într-o încurcătură înspăimântătoare. 
Smulgeţi generalitatea legilor naturale și totul recade într-un haos în саге 
nu se mai cunoaște nimic: căci voinţele particulare ale adevăratului Li 
care guvernează lumea ne sunt pe de-a-ntregul necunoscute. Am putea 
crede, de pildă, că aruncându-ne pe fereastră am cobori din casă cu ace- 
eași siguranță са pe scări, са încredințându-ne lui Dumnezeu, a cărui 
natură este binefăcătoare, am merge pe ape fără a ne scufunda? Să nu 
credeţi aşadar că Li acţionează dintr-un avânt orb din pricina relelor care 
ne ajung. El lasă iscusinţei voastre luminate de cunoașterea legilor ge- 
nerale paza contra celor din viaţa de acum; și ne trimite cele trebuin- 
cioase pentru a le înlătura pe cele din viaţa de apoi, care sunt, desigur, 
mult mai înfricoșătoare. El este infinit de bun, deci, fireşte, binefăcător. 
El face chiar şi creaturilor sale, nu mi-e teamă să o spun, întregul bine 
pe саге li-l poate face, însă acţionând aşa cum trebuie să acţioneze, пећ 
seama de această condiţie, acţionând după ordinea de nestrămutat a 
însuşirilor sale: căci Dumnezeu își iubeşte infinit mai mult înțelepciunea 
decât lucrarea. Fericirea omului nu-i țelul lui Dumnezeu, adică nu țelul 
principal, scopul său final. Dumnezeu își este sieşi propriul ţel: scopul 
său ultim este gloria sa; iar când lucrează, lucrează în conformitate cu 
ceea ce este el, mereu într-un fel ce poartă pecetea atributelor sale, căci 
nu are altă lege ori altă pravilă a purtării sale.’ 

CHINEZUL: Recunosc că este necesar ca Li să știe şi să vrea ceea 
ce face; şi sunt destul de mulţumit de răspunsul pe care tocmai mi l-aţi 
dat la obiecţia pe care v-am făcut-o. Dar ргеѕирипеў mereu că materia 


! Matei, 7, 9: „Cine este omul acela dintre voi, care de-i cere fiul său pâine, îi va 
da piatră” 

2 Matei, 14, 28-31: „Atunci, Petru, răspunzând, a zis: Doamne, dacă eşti tu, 
porunceşte să vin la tine pe apă./ El i-a zis: Vino. Iar Petre pogorându-se din corabie 
a mers pe valuri şi a venit către Isus./ Dar când văzu vijelia, se temu şi începând să 
se scufunde, strigă: Doamne, scapă-mă.” 

3 Unul dintre fragmentele care ilustrează cel mai bine fidelitatea lui Malebranche 
față de ordinul său religios, Oratoriul, al cărui fondator, Pierre de Bérulle, insista 
asupra „teocentrismului”, formulă spirituală destinată să combată „antropomorfismul” 
şi să înlăture orice orgoliu omenesc din conceptele teologiei: Dumnezeu nu poate 
avea altă preocupare decât el însuşi. 

a fost creată din nimic, ceea nu poate fi adevărat, din două pricini. Prima 
este сопітааісфа că din nimic se poate face ceva. A doua, că pot afirma 
despre un lucru ceea ce este cuprins în ideea pe care o am despre el. De 
pildă, pot fi sigur că un pătrat poate fi împărţit în două triunghiuri egale 
51 asemănătoare, pentru că ajung să gândesc limpede acest lucru. Astfel, 
pot fi sigur că întinderea este veşnică, deoarece o concep ca fiind veşnică. 

CREȘTINUL: Răspund primei voastre obiecţii că nici chiar Dumne- 
zeu nu poate face din nimic ceva, așa încât nimicul să fie temelia sau 
subiectul lucrării sau lucrarea să fie formată sau alcătuită din nimic: căci 
ar fi o contradicţie manifestă. Lucrarea ar fi $1 nu ar fi în acelaşi timp, doar 
spunând aceasta avem deja o contradicţie. Însă că Fiinţa infinit perfiectă 
şi, prin urmare, atotputernică (pentru că atotputernicia este cuprinsă în ideea 
Fiinţei infinit perfecte) vrea şi zămislește ființele ale căror idei sau modele 
sunt cuprinse în esenţa sa și pe care le cunoaşte perfect, aici nu este nicio 
contradicţie, deoarece neantul și ființa își pot urma unul alteia. Dumnezeu 
vede în el însuși ideea de întindere: poate deci să vrea să o producă. Dacă 
vrea $1 totuși ea nu este produsă, nu mai e atotputemic $1, în consecință, nici 
infinit perfect. Negaţi, aşadar, existenţa unei ființe infinit perfecte sau 
айтеп că a putut crea materia, ba chiar că el însuși a creat-o, deoarece о 
mișcă şi-o rânduiește în ordinea care ne încântă. Pentru că fiind infinit 
perfect, neatârnat, neluându-şi cunoștințele decât din sine însuși și știind 
chiar din vecii vecilor ceea ce știe că urmează să se petreacă, dacă nu ar fi 
făcut materia, i-ar fi necunoscute nu numai preschimbările ei, dar chiar $1 
dacă ea există on nu. 

CHINEZUL: Mărturisesc că nu înțeleg cum ar exista cea mai mică 
legătură între voința Dumnezeului vostru $1 existenţa unui fir de pai. 

CREȘTINUL: Ei bine, ce învățătură vreți să trageţi de aici? Că Fiinţa 
infinit perfectă nu poate crea un fir de pai? Așadar, пера că există o 
Fiinţă infinit perfectă sau mai degrabă recunoaşteţi că sunt destule lucruri 
pe care nici domnia voastră, nici eu nu le putem înțelege. Însă, dacă 
sunteţi de bună credinţă, puteţi concepe cu limpezime o oarecare legătură 
între lucrarea acestui Li al vostru, oricare ar putea ea să fie, sau între 
voinţa lui (dacă acum vă învoiţi că nu face nimic fără să știe $1 fără să 
vrea să facă) și mișcarea unui fir de pai. Cât despre mine, vă mărturisesc 

neştiința теа: nu văd niciun raport între o voinţă $1 mișcarea unui corp. 
Adevăratul Li a alcătuit pentru mine doi ochi cu o structură minunată şi 
potriviți ca să primească lumina. De îndată ce-i deschid, am, fără să vreau, 
felurite percepții a nenumărate lucruri, fiecare cu o anumită mărime, 
culoare, figură şi cu tot restul. Cine face toate acestea în mine $1 în toți 
oamenii? Este o ființă infinit de inteligentă și atotputernică. $1 o face 
pentru că o vrea. Dar ce legătură este între voinţa ființei suverane $1 cel 
mai mic dintre aceste efecte? Nu văd limpede care, însă o deduc din 
ideea pe care o am asupra acestei fiinţe. Știu că voinţele unei fiinţe atot- 
puternice trebuie în mod necesar să fie eficiente, până la a face tot ceea 
ce nu conţine contradicție. Când îl voi vedea pe Dumnezeu aşa cum este 
el, ceea ce religia mea mă face să sper, voi înţelege cu limpezime în се 
constă eficienţa vrerilor sale. Ceea ce concep acum este că există contra- 
dicţie în aceea că acest Li al vostru poate mișca un fir de pai prin pro- 
pria-i putere, dar existenţa acestui pai nu este efectul voinţei adevăratului 
Li. lar asta pentru că dacă Dumnezeu vrea $1, prin urmare, creează sau 
păstrează acest pai în cutare loc — şi nu poate să nu-l creeze într-un 
anume loc — el va fi acolo unde vrea el şi niciodată în altă parte. Căci 
doar cel a cărui vrere întotdeauna eficientă dă existenţă corpurilor le 
poate mișca sau face să existe în chip succesiv în diferite locuri. 
CHINEZUL: Toate bune și frumoase. Dar ce răspundeţi la cea de-a 
doua dovadă pe care v-am propus-o privitoare la eternitatea întinderii: nu 
este ea convingătoare? Nu putem afirma ceea ce gândim în chip desluşit? 
Ог, când ne gândim la întindere, noi o concepem eternă, necesară, infinită. 
Prin urmare, întinderea nu este făcută: ea este eternă, necesară, infinită. 
CREȘTINUL: Desigur, fără îndoială, întinderea, cea pe care o 
арегсереў în mod nemijlocit și direct, întinderea inteligibilă este eternă, 
necesară, infinită. Căci este ideea sau arhetipul întinderii create, cea pe 
care o apercepem nemijlocit, iar această idee este esenţa veșnică a lui 
Dumnezeu însuși, relativă la întinderea materială sau reprezentativă pen- 
tru întinderea din care acest univers este alcătuit. Această idee nu este 
făcută, ea este veşnică. Dar întinderea despre care este vorba, cea pentru 
care această idee este modelul, este creată în timp din voinţa Atotpu- 
temicului. Mai confundați încă ideile corpurilor cu corpurile însele? Din 

existenţa ideii apercepute a unui palat minunat putem să tragem conclu- 
zia că acest palat există? 

Această propoziţie este adevărată: se poate afirma despre un lucru 
ceea ce se concepe cu limpezime ca fiind cuprins în ideea acestui lucru. 
Motivul este că fiinţele sunt în chip necesar conforme ideilor celui care 
le-a făcut $1 că se văd în esenţa celui care le-a zămislit aceleaşi idei după 
care au fost zămislite. Căci dacă aceste idei le-am vedea în altă parte, dacă 
le-am vedea fiecare din noi în modificările propriei noastre substanţe, 
cum Dumnezeu nu a făcut lumea după ideile mele, ci după ale sale, nu 
aş putea să afirm despre nicio fiinţă ceea ce aş vedea cu claritate ca fiind 
cuprins în ideea pe care aş avea-o despre ea. Însă, din ideea pe care o am 
despre fiinţe nu pot desprinde existenţa actuală a acestor fiinţe. Din ideea 
eternă, necesară, infinită a întinderii nu se poate deduce că există o altă 
întindere necesară, eternă, infinită, nu se poate concluziona nici măcar 
că există un corp. Fiinţa infinit perfectă vede în esența ei o infinitate de 
lumi posibile, de diferite genuri, despre care nu avem nicio idee, pentru 
că nu cunoaștem toate modurile în care esenţa sa poate fi participată sau 
imitată într-un fel nedesăvârșit. Putem de aici concluziona că toate mo- 
delele acestor lumi sunt duse la împlinire? Este, aşadar, evident că din 
existenţa necesară a ideilor nu putem concluziona existenţa necesară a 
fiinţelor ale căror idei le sunt lor modele: putem doar să le descoperim 
însuşirile în ideile fiinţelor, deoarece aceste fiinţe au fost făcute chiar de 
către cel în care noi vedem ideile lor. 


ЕЕЕГ,ЕСТП ASUPRA PĂRERILOR MAI ÎNAINTE 
EXPRIMATE DE PĂRINTELE MALEBRANCHE 


Articolul CLX 
decembrie 1708 


Prima reflecţie 


Autorul extrasului asupra Convorbirii între doi filosofi! recunoaşte că 
s-a simțit jignit $1 rănit în adâncul sufletului de vorbele părintelui Male- 
branche, dar toată supărarea pe care i-au pricinuit-o nu a ştirbit nimic din 
prețuirea pe care a avut-o dintotdeauna atât pentru virtutea lui, cât și pentru 
puterea rară şi înălțătoare a minţii sale. Dar ce era izbitor în aceste vorbe? 
Faptul că ele par să dea o idee despre Dumnezeu care nimiceşte divini- 
tatea reducând-o 1а totalitatea lumii.? Părintele Malebranche îl previne 
pe filosoful chinez să-şi abată gândurile de la conceperea unei astfel de 
ființe, a unei fiinţe particulare, finite, ca $1 când o astfel de fiinţă, o ființă 
particulară, ar fi prin aceasta și finită. Mai adaugă că Dumnezeu cuprinde 
în sine însuşi, într-un fel de neînțeles pentru orice minte finită, toate desă- 
vârşirile, tot ceea ce este realitate adevărată în toate fiinţele create $1 
posibile, cuprinde în el chiar și tot ceea ce este realitatea sau perfecţiune 
în materie. Cu ce trebuie să se mulțumească mintea dacă este silită să nu 


! E vorba de articolul LXXXIX, iulie 1708, din Mémoires de Trévoux, citat 
integral de Malebranche la începutul Convorbirii unui filosof creștin cu un filo- 
sof chinez. 

? Trimitere clară la metafizica lui Spinoza, strategia autorului articolului fiind de 
a reduce malebranchismul la spinozism. 

se gândească la Dumnezeu ca la o fiinţă anume, la o fiinţă particulară, 
dacă nu cumva îl gândeşte ca pe o fiinţă finită, dacă este silită să-și spună 
că perfecțiunea, realitatea tuturor lucrurilor se află în Dumnezeu? Aşadar, 
am încercat în Extras să îmblânzim această expresie forțând-o: şi am spus 
că termenul realitate” trebuie înțeles ca perfecțiune $1 că toată perfecțiunea 
ființelor create şi posibile este în Dumnezeu în mod eminent. Însă textul 
în sine nu se opreşte la această interpretare lipsită de urmări, ci dimpotrivă, 
amestecă înțelesul termenilor „realitate” și „perfecţiune”. „Dumnezeu cu- 
prinde în sine chiar şi ceea ce e realitate sau perfecțiune în materie.” Auto- 
rul Extrasului, pentru a îndepărta şi mai mult gândul că toate lucrurile 
ar fi în chip real sau după propria lor realitate în Dumnezeu, a citat a șapte- 
sprezecea pagină a Convorbirii, unde se spune că ele nu sunt decât îngră- 
diri infinit mărginite şi nu părți ale esenței dumezeieşti. El ia această a 
şaptesprezecea pagină în sensul bun, dar își dă seama că expresiile folo- 
site aici nu sunt пісі mai puţin de osândit, nici mai drepte decât în pagina 
a treia, unde se zice că „Dumnezeu e mai degrabă toate ființele”, iar tot 
ceea ce urmează corespunde destul de bine cu ideea întregului Univers. 
În plus, expresii care se apropie prea mult de cele ale anumitor oameni care 
nu-și declară lipsa de smerenie atât de deschis cum o făceau Diagoras 
din Melos? sau Teodor din Cirene’, atari expresii, zic, trebuie ocolite cu 
grijă într-o învăţătură, ba şi mai mult într-o învăţătură alcătuită pentru 
un chinez căruia i se dă rolul de spinozist şi care nu recunoaște alt Dum- 
nezeu decât întreaga Lume. Căci dacă un creștin, prin buna învățătură 
pe care a primit-o, se înalță fără reţinere cu gândul la adevăratul Dum- 
nezeu, când aude spunându-se, de pildă, că „de la Cer trebuie nădăjduită 
pacea”, ce va gândi un chinez spinozist când va auzi zicându-se că Dum- 
nezeu nu-i o ființă particulară, că el cuprinde în sine însuşi realitatea sau 


! Prima definiţie malebranchistă a divinității citată de oponentul său de la Trévoux, 
mai sus. 

2 Diagoras din Melos, supranumit „Ateul”, este un poet grec şi sofist din sec. V 
î.H. Informaţiile pe care le avem despre el sunt indirecte şi apar în scrierile lui Cicero, 
Aristofan şi Diogenes Laertius. 

*Theodoros din Cyrene este un matematician grec din sec. V. î.H. despre ale cărui 
opinii ne informează Platon în dialogurile sale Theaitetos, Sofistul şi Omul politic. 

perfecțiunea tuturor lucrurilor $1, într-un cuvânt, că El este Totul? Pen- 
tru a nu pomeni aici nume ce ne produc ura!, vom cita doar cuvintele lui 
Pliniu după care lumea sacer est, eternus, immensus, totus în toto, imo vere 
ipse totum? şi vom trimite către Plotin?. În sfârșit, dacă termenul de „toate 
perfecțiunile” a scăpat în Extras, a fost aproape fără voie, căci poate fi 
înlocuit cu cel de realitate, care desăvârșește stricăciunea, neputându-se 
înțelege prin el decât că Dumnezeu cuprinde în mod real toate lucrurile. 
Acest termen periculos nu a fost ocolit de părintele Malebranche, când 
şi-a atras asupră-și greaua învinuire, venită din partea domnului Arnauld, 
că ar accepta un Dumnezeu corporal. Fără îndoială că trebuia să devină 
mai grijuliu, mai ales după ce a fost silit cu acest neplăcut prilej să admită 
că expresiile Dumnezeu cuprinde în sine întinderea inteligibilă şi Dum- 
nezeu este unul şi toate lucrurile” pot să pară neclare. Înseamnă oare 


! Este vorba, din nou, de numele lui Baruch Spinoza. 

2 „[Lumea] este sacră, veşnică, nemăsurată, totul în tot, sau mai bine zis, еа 
reprezintă totul.” Plinius, Naturalis historia. Enciclopedia cunoștințelor din Anti- 
chitate, Vol. I, Cartea a II-a, 2., trad. Ioana Costa şi Tudor Dinu, Polirom, laşi, 
2001, p. 29. 

3 Plotin (205-270), filosof grec invocat aici din pricina opiniilor sale anticreştine şi 
antignostice referitoare la lumea (kosmos) concepută ca eternă. Enneadele sale susțin 
că lumea nu are început, și chiar dacă ea se modifică, întregulrămâne. Cf, Plotin, Opere 
II, traducere, lămuriri preliminare, studiu şi note de Andrei Cornea, Humanitas, 2006, 
33, II.9, 3-4 şi 7-9, р. 382-385 şi 392 şi urm. Pentru comparaţie v. şi traducerea lui 
Gabriel Chindea, Enneada a Il-a, ІХ (33), în Enneade 1-11, Editura IRI, 2003. 

+ Antoine Arnauld (1612-1694), supranumit $1 Marele Amauld, este un teolog, fi- 
losof, matematician $1 renumit polemist al secolului al XVII-lea. Sunt celebre disputele 
sale cu Descartes şi Leibniz. Arnauld reacționează la opera lui Malebranche Cercetare 
asupra adevărului cu un tom impresionant, Des vrayes et des fausses idees contre ce 
qu'enseigne l’auteur de la Recherche de la vérité, 1683 [False și adevărate idei ітро- 
туа a ceea ce ne învaţă autorul Cercetării asupra adevărului]. Va urma о lungă polemică 
între cei doi. Aici se trimite către capitolul al XIV-lea din pomenita lucrare a lui Arnauld 
ce poartă un titlu explicit: „Al doilea mod de a vedea lucrurile în Dumnezeu, care este 
de a le vedea într-o întindere inteligibilă infinită, conținută de Dumnezeu. Ceea ce se 
spune despre aceasta fie este nedemn de Dumnezeu, fie se contrazice în chip manifest.” 

5 Citat aproximativ provenind din unul dintre textele de răspuns ale lui Malebran- 
che în polemica cu Arnauld, Prima scrisoare privitoare la apărarea D-lui Arnauld. 
(Recueil de toutes les réponses de pere Malebranche, prêtre de l'Oratoire à Monsieur 
Arnauld, Paris, 1709.) Cele mai apropiate formule ale lui Malebranche de acest citat 

punerea în lumină а nedreptății învinuirilor aduse de domnul Arnauld $1 
risipirea neclarităţii să se spună acum nu că întinderea inteligibilă este în 
Dumnezeu, ci că întinderea conform realităţii sale, nu că toate lucrurile sunt 
în Dumnezeu, ci că sunt acolo conform realității lor, că Dumnezeu nu-i o 
fiinţă particulară, o anume ființă, ci că este toată fiinţa conform realității ei? 


A doua reflecţie 


Autorul Extrasului şi-a arătat mirarea în faţa unei alte expresii a 
părintelui Malebranche, care, dorind să întemeieze o demonstraţie a exis- 
tenţei lui Dumnezeu pe ideea de infinit în toate genurile, zice că percepția 
pe care o avem este „cea mai ușoară dintre toate și infinit de ușoară”. Uimi- 
rea Іш a sporit când, la pagina 16, mai spune că „infinitul ne atinge în această 
viaţă cu o percepție atât de uşoară, încât pare că atunci când îl gândim, 
nu ne gândim la nimic” Şi într-adevăr, o minte atinsă atât de ușor de o 
idee şi primind o impresie atât de uşoară, încât e ca şi cum nu s-ar gândi 
la nimic, ca $1 când nu ar gândi, poate ea să aibă o judecată sigură sau să 
scoată o concluzie hotărâtă? Un geometru gândindu-se cu atâta ușurință 
la un triunghi sau la o altă figură, încât parcă nici nu s-ar gândi la ea, va 
demonstra bine care sunt însușirile lui? Silinţa minţii, la care suntem 
mereu îndemnați pentru a dobândi Știința, să fie altceva decât strădania 
de a ajunge la o percepţie vie a obiectului ei? Căci dacă alcătuirea de idei 
clare şi distincte este temeiul şi chezășia adevărului, nu e de nicio trebuință 
făgăduiala unei percepții atât de ușoare, încât ea nu lasă nicio impresie 
asupra minții şi e ca și cum n-ar fi. Cu siguranţă că domnul Descartes а 
gândit altfel decât părintele Malebranche când, dorind să întemeieze pe 
noțiunea înnăscută pe care o avem de Dumnezeu demonstraţia existenței 
lui, a avut grijă să arate că această noțiune, dacă îi acordăm atenţia noas- 
tră, se face resimțită și percepută de fiecare dintre noi într-un chip foarte 


aproximativ ar fi „afirm că întinderea inteligibilă este în mod real şi formal în Dumne- 
zeu, în sensul că substanţa divină este reprezentativă pentru corpuri” (Ibid., pp. 348-349) 
sau „Dumnezeu este unul şi toate lucrurile $1 аге perfecţiunile tuturor lucrurilor fără 
a fi compus” (ibid, p. 433). 

viu. Însă ce spune părintele Malebranche? „Deși infinitul ne atinge cu o 
impresie foarte uşoară, aşa încât, atunci când îl gândim, ni se pare că nu 
ne gândim la nimic, este potrivnic rațiunii să ne închipuim că are mai 
puţină realitate decât infinitul.” Cu aceasta ne învoim. E adevărat că oa- 
menii nu se gândesc la Dumnezeu decât cu uşurătate și fără strădanie $1 
că adesea îl uită. Dar Dumnezeu rămâne mereu același. Mare ne este însă 
uimirea să aflăm un autor care nu ne dă drept demonstraţie a existenţei 
Іш decât percepția cea mai uşoară dintre toate şi chiar infinit de ușoară. 
Triunghiul nu are mai puţine proprietăţi, deşi un geometru nu-l gândește 
decât cu ușurință $1 ca și când nu ar exista: şi totuși, însuşirile lui rămân 
chiar şi fără să fi fost demonstrate. Exemplul unui om învăluit de somn 
sau căzut în letargie va sfârși această reflecţie: în această stare el este încă 
un om existent şi cu sentimentul sau percepţia existenţei sale, despre care 
totuşi nu poate să dea seamă nici atunci, nici după ce se trezeşte, deoarece 
percepţia este ușoară: Vivit et est vitae nescius ipse suae!. Pentru a încheia 
într-un chip potrivit cu însemnătatea subiectului, ne vom reaminti ce le 
spunea sfântul Ilarie episcopilor ce gândeau bine, dar vorbeau prost: Oro 
vos, fratres, admite suspicionent, excludite occasionem.’ 


A treia reflecţie 


Autorul Extrasului a părut că se exprimă împotriva a ceea ce spune 
părintele Malebranche, după care noi am vedea totul în Dumnezeu. Drept 
e că oricâtă prețuire ar avea, de altminteri, pentru părintele Malebranche, 
nu-și poate înfrâna mintea să se răzvrătească împotriva unei gândiri care 
nu se exprimă decât prin termeni misterioşi, care nu duce decât la para- 
doxuri şi nu se arată decât cu ajutorul sofismelor. 

Termeni misterioşi scoşi dintr-o singură pagină: „Cunosc Mintea arhe- 
tip după саге am fost alcătuit, în care sunt lumină (...), fără vederea acestei 


! „Viază, dar nu știe [sărmanul) că e viu”, Ovidiu, Zristele, І, III, 12, trad. Teodor 
Naum, în Publius Ovidius Naso, Opere, Guvinas, Chişinău, 2001, p. 828. 

? Ilarie de Poitiers, De synodis., 91: „Vă rog, fraţilor, îndepărtați de voi orice îndo- 
ieli şi părăsiţi orice prilej [de îndoială].” 

minţi inteligibile nu putem şti dacă sunt în stare să resimțim gustul unei 
pepene galben.” Mai adăugaţi: „minte inteligibilă”, „întindere inteligibilă”, 
„lume inteligibilă”, „Dumnezeu ne atinge sufletul prin realitățile sale”. 

Paradoxuri. Dacă cunoștințele noastre sunt modificări ale sufletului, 
urmează că sufletele noastre sunt în parte create $1 pentru altceva decât 
pentru Dumnezeu; că Dumnezeu nu-i lumina noastră, că adevărul nu 
poate să dăinuie; că știința $1 morala se amestecă și pier pentru totdeauna. 
Sufletul nostru nu poate cunoaşte decât ceea ce-l atinge în mod real. El 
nu se cunoaşte pe sine însuşi $1 nu are decât un sentiment nedeslușit 
despre sine însuşi $1 despre propria lui existenţă. Existenţa lumii nu se 
cunoaște decât prin revelaţie $1, în consecință, prin credinţă. lată-i pe toți 
necredincioşii plini de îndoiala că ar exista о lume. 

Paralogisme. Sufletul nostru nu are puterea de a primi o modificare 
infinită și nu primește nici noţiuni în general, deci cunoașterea infinitu- 
lui în perfecţiune şi noţiunile generale nu sunt modificări ale sufletului 
nostru. Întinderea nu este în sufletul nostru, așadar, ea nu ar putea să fie 
cunoscută printr-o modificare a sufletului nostru. 

Dar asta nu-i totul. Argumente pe care le putem numi demonstrative 
se ivesc din toate părţile împotriva acestei noi filosofii a ideilor deosebite 
de percepțiile noastre. 

(1) Din partea obiectelor. Căci este evident că a fi și a fi cunoscut sunt 
acelaşi lucru, iar orice esenţă este adevăr obiectiv, de unde putem scoate 
acest silogism: orice adevăr obiectiv se poate prezenta minţii omenești ca 
obiect nemijlocit și formal al cunoaşterii sale. Părintele Malebranche nu 
s-ar opune. Or, toate lucrurile au propriul lor adevăr obiectiv, în consecinţă, 
ele se pot arăta minţii şi să devină astfel obiect nemijlocit şi formal? al cu- 
noștinţelor ei. $1 nu trebuie căutată altă lume inteligibilă decât lumea însăși. 

(2) Din partea noțiunilor. Părintele Malebranche deosebeşte în cadrul 
gândului pe care-l avem asupra unui triunghi sau a oricărui alt obiect cunoaş- 
terea şi sentimentul: prima se referă la triunghi, cea de a doua la mintea 


! Citate inexacte din Recueil de toutes les réponses du pere Malebranche а Arnauld, 
Paris, 1709, Tom 1, cap. XIII, 5, pp. 153-154. 

2 În vocabularul lui Malebranche şi al filosofilor epocii, „formal” înseamnă 
„împlinit”, „care a luat formă în realitate” 

noastră $1 este percepția’. Cunoaşterea nu este o modificare a minţii, însă 
percepţia este. Această deosebire dintre cunoaștere şi sentiment se reduce 
la un punct atât de evident, încât întreaga filosofie se declară de acord 
asupra lui: anume, că orice gândire spirituală asupra unui obiect este în 
mod esenţial directă şi reflexivă $1 este o contradicţie în cunoașterea fără 
perceperea şi simţirea cunoaşterii sale sau perceperea și simţirea cunoașterii 
sale fără a cunoaşte. Într-un cuvânt, cunoașterea şi percepția nu sunt în 
mod esenţial distincte. Este, prin urmare, vădit că dacă percepţia este o 
modificare a minţii, la fel este şi cunoștința, sau mai degrabă sunt aceeași 
modificare. Într-adevăr, dacă mintea noastră nu primeşte o modificare, nu 
primește nici impresia: cunoașterea nu este în ea. Dar unde este ea atunci? 
Trebuie spus că ideea pe care Dumnezeu o are în sine despre întindere și 
despre toate lucrurile este cunoaşterea pe care o are omul? 

(3) Din partea minţii. Dacă este adevărat că nu poate primi cunoaștere 
decât de la obiectele care sunt în mod real în ea, aceasta trebuie să fie 
adevărat pentru orice minte și atunci trebuie ca Dumnezeu să aibă în mod 
real în sine întinderea şi toate celelalte lucruri pentru a le putea cunoaște. 
Deci am reveni la învinuirea adusă de domnul Arnauld și de la care ne 
oprim când este vorba de persoana părintelui Malebranche. Mai mult, a 
cunoaşte $1 а nu cunoaşte sunt pentru mintea noastră două stări deosebite; 
şi, prin urmare, cunoașterea este în ea o modificare 1а fel ca percepția. În 
sfârşit, Dumnezeu nu-i poate da o nouă cunoștință decât acţionând asupra 
lui $1, în consecință, punând în el o nouă modificare. 


! Conform lui Malebranche, fiecare percepţie este compusă din ideea pe care о 
vedem în Dumnezeu şi asupra căreia avem o cunoaştere clară şi din sentimentul nostru 
interior care ne facem să credem că lucrul respectiv există: „Când apercepem ceva 
sensibil, în percepția noastră există sentiment şi ideepură. Sentimentul este o modificare 
a sufletului nostru, iar Dumnezeu o pricinuieşte în noi şi o poate pricinui, deși nu simte 
lucrurile sensibile, pentru că vede în ideea pe care o are despre sufletul nostru că aceasta 
este capabilă de simțţire. Cât despre ideea care se găseşte alipită de sentiment, ea este în 
Dumnezeu şi noi o vedem pentru că-i place să ne-o descopere, iar Dumnezeu alipeşte 
senzaţia de idee, atunci când obiectele sunt prezente, ca noi să le credem astfel şi să fim 
pătrunși de sentimentul şi de pasiunea pe care trebuie să le avem în raport cu ele.” 
Recherche de la vérité, Livre III, chap. VI, în Malebranche, Œuvres, Gallimard, ed. cit., 
vol I, pp. 344-345. Criticul iezuit se va opune acestei distincții radicale între idee şi 
percepție, considerându-le pe amândouă ca modificări ale minții omenești. 

(4) Din partea lui Dumnezeu. Părintele Malebranche, după ce a dis- 
tins în esența lui Dumnezeu ceea ce este esenţă $1 ceea ce este esenţă 
reprezentativă, zice că Dumnezeu ne atinge minţile prin esenţa lui, însă 
doar ca reprezentativă, şi în acest sens el devine obiectul nemijlocit şi 
formal al tuturor cunoștințelor noastre. Dar aici există o contradicţie 
izbitoare. Căci e evident că esenţa lui Dumnezeu nu ar putea să fie formal 
reprezentativă pentru ceea ce ea nu conţine în mod formal. Or, esența 
lui Dumnezeu nu conţine în mod formal întinderea, figurile, lucrurile 
create. A gândi altfel ar fi cel mai curat spinozism vrednic de dispreţ, ne 
spune părintele Malebranche. Prin urmare, ea nu ar putea să fie formal 
reprezentativă pentru întindere, figurilor şi lucruri create, nici să devină 
obiectul formal 51 nemijlocit al cunoştinţelor noastre. Am reveni la blo- 
cul de marmură, care nefiind încă cioplit, nu reprezintă defel chipul 
Sfântului Augustin şi nu îl poate face cunoscut.! Şi mai rău е că se ex- 
pune întregii tării a acuzaţiei domnului Arnauld. Mai adăugaţi că dacă 
Dumnezeu ar fi orice ființă, având în esenţa lui realitatea tuturor ființelor, 
$1 ne-ar atinge minţile prin esenţa sa, ar urma în mod limpede că le-ar 
atinge prin realitatea tuturor fiinţelor, care toate împreună s-ar afla în 
cunoștințele noastre. Și mai puneţi peste toate aceastea că a spune că 
vedem totul în Dumnezeu $1 în esenţa lui înseamnă a айеуеп că Dumne- 
zeu este cauza obiectivă a cunoştinţelor noastre particulare: aşa înțelege 
lucrurile părintele Malebranche. Or, cauza obiectivă se face ea însăşi 
cunoscută înainte de a face cunoscut alt lucru $1 se face cunoscută printr-o 


! Aluzie la o parabolă filosofică a lui Antoine Arnauld prin care acesta acuză 
concepţia lui Malebranche asupra întinderii inteligibile. Astfel, un sculptor cere 
informații despre trăsăturile lui Augustin pentru a crea un bust. În loc să-i fie descris 
chipul episcopului din Hipona, i se pune la dispoziţie un bloc de marmură cu explicația 
că în el se află chipul Preafericitului. Alegoria ar reda dificultatea filosofiei lui 
Malebranche în care Dumnezeu creează totul plecând de la această întindere inte- 
ligibilă care ar anula rolul acordat inițial ideilor-arhetip, noţiunile obiectelor plecând 
de la care este realizată creaţia (Arnauld, Des vraies et fausses idees, chap. XV, Fayard, 
1986, pp. 260-264). Însă pentru Malebranche această acuză ascunde o șicană: confu- 
zia voită între cunoaşterea lucrurilor materiale şi cunoașterea teoretică a raporturilor 
geometrice. Întregul paragraf exploatează ambiguitatea dintre ideile infinite, Dum- 
nezeu sau întinderea inteligibilă şi ideile particulare pe care le vedem în Dumnezeu. 

cunoştinţă distinctă. Deci toate cunoștințele noastre ar fi duble: vedem 
mai întâi pe Dumnezeu în el însuși, apoi pe fiecare lucru în el. 

În sfârşit, din orice parte am privi acest sistem spiritual, îl vedem aco- 
perit de un nor de contradicții. Chiar şi exemplele, aduse din dorinţa de 
a-l face înțeles, nu-l fac decât şi mai încurcat. Ar fi necesar pe acest subiect 
o carte, însă diferită de cea a adevăratelor şi falselor idei!, privitoare la 
raționament și mai ales la stil. Aici, ne-am bazat mult pe istețimea citito- 
rilor, lămurind în câteva cuvinte o metafizică atât de abstractă: de altfel, 
ştim că aceste Memorii nu trezesc decât curiozitatea minţilor ascuţite. Ar 
mai fi de arătat că părerea Sfântului Augustin nu are nimic de împărțit cu 
cea pe care o respingem aici şi că acest preasfânt cărturar nu vorbeşte 
decât despre originea cunoștințelor noastre. Încercarea nu ar fi prea grea. 
Şi am putea arăta în trecere că părintele Malebranche nu are aceeași în- 
credere în Sfântul Augustin comparând ultimele sale lucrări cu primele? 


A patra reflecţie 


În ce priveşte Providența, părintele Malebranche își contrazice propriile 
principii, când concede autorului Extrasului că Dumnezeu ar fi putut crea 
o lume diferită de aceasta $1 să pună altă rânduială în lucruri. Şi-i contrazice 
51 pe Sfinții Părinţi, dând câştig de cauză epicurienilor şi maniheienilor, 
atunci când neagă că lumea, aşa cum este, nu аге decât defecte părelnice. 


! Trimitere la volumul prin care Antoine Arnauld își începe polemica împotriva 
lui Nicolas Malebranche. 

2 Trimitere la disputa dintre Arnauld şi Malebranche, cei doi având interpretări 
diferite asupra filosofiei lui Augustin, de la care amândoi se revendică. În chiar prima 
sa lucrare, Cercetare asupra adevărului, Malebranche îl indicase pe Augustin ca 
izvor al concepţiei sale. Polemica sa cu Arnauld, traducător al lui Augustin 51 purtător 
de cuvânt al unei solide mișcări religioase de inspiraţie augustiniană, jansenismul, 
îl face pe Malebranche să recurgă tot mai des la citate din opera episcopului din 
Hipona, pe care le cunoaște mai ales prin intermedierea colecţiei de texte augustini- 
ene, Philosophia Christiana (1671), editate de Ambrosius Victor, membru al ordinu- 
lui Oratoriului, ca Malebranche. 

(1) Prezenta așezare și rânduială a lumii este întemeiată, după părintele 
Malebranche, pe aceea că Dumnezeu își iubeşte mai mult Înţelepciunea 
decât Lucrarea.! Or, iubirea sa mai mare pentru Înţelepciunea lui față de 
iubirea pentru Lucrarea sa este de o necesitate absolută $1 infinită, iar 
părintele Malebranche se învoieșşte $1 cu aceasta. Așadar, conform aceleiaşi 
necesităţi, lumea are prezenta așezare, care nu ar putea fi schimbată ca să 
fie îmbunătăţită, fără ca Dumnezeu să prefere Lucrarea sa în dauna 
Înţelepciunii sale: ipoteză absolut şi infinit imposibilă. Iată-l pe filosoful 
nostru îmbrăţişând un paradox tare ciudat: să spună că lumea nu are lipsuri 
adevărate, căci după părerea părintelui, Dumnezeu nu ar iubi și nu și-ar urma 
Înţelepciunea, căreia i-ar prefera propria Lucrare, adică Dumnezeu nu ar fi 
înțelept dacă ar lăsa să se strecoare stricăciuni adevărate în Lucrarea sa. 

(2) Cât privește celălalt punct, dacă există defecte adevărate sau doar 
părelnice în lume, îl lăsăm pe părintele Malebranche să se apere împo- 
triva a ceea се au gândit Sfinţii Părinţi şi între alții Sfântul Vasile la în- 
ceputul Tratatului său asupra Lucrării Facerii şi în frumoasa lui omilie 
Despre Dumnezeu ca nefiind autorul răului”, Theodoret asupra Provi- 
denţei sau Sfântul Augustin. 


A cincea reflecţie 


E de mirare că părintele Malebranche cere încă o declaraţie a Împă- 
ratului Chinei împotriva ateismului, după ce a avut una atât de autentică: 


' În acest sens ar putea fi citit Traité de la nature et de la grâce [Tratatul despre 
natură şi har], 1680, АІ II-lea Discurs, partea a 2-a, articolul 52: „Cum Dumnezeu se 
iubeşte pe sine în mod necesar, el urmează cu necesitate regulile propriei sale înțelepciuni. 
Însă cum creaturile nu fac parte din ființa sa, își este sieşi atât de suficient, încât nimic 
nu-l obligă să le producă; este extrem de indiferent sau foarte liber în privinţa lor. $1 
de aceea a făcut lumea în timp: căci această circumstanţă lasă să se vadă limpede că 
creaturile nu sunt emanaţii necesare ale divinității 51 că ele sunt în mod esenţial depen- 
dente de voinţa liberă a Creatorului.” Malebranche, Œuvres ІГ; p. 101. 

2 Cf. Vasile cel Mare, Omilii la Hexameron şi Omilia IX, Că Dumnezeu nu este 
autorul tuturor relelor, în Vasile cel Mare. Scrieri І, trad. Pr. D. Fecioru, în seria Părinți 
și Scriitori Bisericești, vol. 17, Institutul Biblic şi de Misiune al Bisericii Ortodoxe 
Române, pp. 69-170 şi pp. 434-447. 

căci nu e de crezut că după ce a făcut-o atât de publică să nu-i fi ajuns sub 
ochi sau să nu fi luat cunoştinţă de ea. Poate încă să afle de la o persoană 
preţuită şi demnă de încredere, cum n-a mai fost alta!, cum a lămurit 
Împăratul acest subiect. Părerile noastre se potrivesc în mare parte, anume 
că învățații lipsiţi de pietate Chim Ciu și Ciu Ciu? au introdus ateismul în 
China şi au stricat multe minţi, pervertind vechea filosofie şi înlocuind ре 
adevăratul Dumnezeu cu orbirea lui Li, aşadar Li din cărțile acestor învățați 
necredincioși este o energie care rânduiește totul şi însuflețeşte totul. Însă 
Dumnezeu din cărţile vechilor învățați este Domnul atotputernic al Cerului 
şi Pământului şi al tuturor lucrurilor, iar nu un Jupiter închis în Cer, sau un 
Pluton din Infern sau vreun Belzebut-Dumnezeu al mușştelor, aşa cum pre- 
tinde părintele Malebranche, mai priceput în plângeri decât în zeflemele. 


A şasea reflecţie 


Ne amintim că Părintele Malebranche, întrebat de Domnul Amauld 
de ce în capitolul despre Providenţă vorbea într-un limbaj atât de diferit 
de cel al Sfinţilor Părinţi, a răspuns că Sfinţii Părinţi nu erau cartezieni și 
că foloseau argumente la îndemâna tuturor. Or, el vorbește ca un cartezian 
în faţa altor cartezieni. Fără să пе mai oprim să-i spunem că se îndepărtează 
de Descartes la fel de mult ca $1 de Sfinţii Părinţi, îl vom întreba de crede 
că are de-a face cu un cartezian când vorbeşte cu filosoful chinez, apără- 
torul lui Li? Să fi avut chinezii norocul să fie cartezieni, ar fi disprețuit 
pe Li, ar fi renunţat la ateism, ar fi recunoscut existenţa lui Dumnezeu și 
nu ar fi datorat aceste bunuri iezuiţilor, singurii care au dus în Imperiul 
Chinei ştiinţa, cum singuri au dus acolo și Evanghelia. 

Unele păreri ale părintelui Malebranche se coboară atât de jos, încât 
nu merită să facem reflecții asupra lor. 


! Aluzie la Artus de Lionne, descris de Malebranche cu aceiași termeni. 

2 Cuplu de filosofi medievali chinezi reţinuţi în scrierile europene din secolul 
al XVIII-lea ca cei ce au pervertit învăţătura tradițională confucianistă, ajungând 
la ateism. 

